
Ufoer 

er ikke noget 
at spøge med 


Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomeneme ved indsamling og 
bearbejdning af kildemateriale 
(observ ationsberetninger, forsøgs¬ 
resultater, bøger m.m.), samt at 
udbrede kendskabet til emnet ved 
publikationer, foredrag og anden 
udadvendt virksomhed. 

2) Det er SUFOIs opfattelse, at 
kildematerialet udgør et vigtigt 
grundlag for undersøgelser og 
oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi et 
himmelfænomen, hvis væsentligste 
kendetegn er, at det selv efter en nøje 
undersøgelse foretaget af kompetente 
personer, ikke kan forklares som 
værende et kendt, naturligt fænomen. 

4) Da fænomenerne endnu er 
uopklarede, ønsker SUFOI ikke at 
fremhæve eller afvise nogen bestemt 
teori om deres art eller oprindelse. 

SUFOI ledes af repræsentantskabet. 
Den daglige ledelse varetages af 
formanden og de to næstformænd. 
Repræsentantskabet består af 1 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), Klingseyvej 
28, 2720 Vanløse. 38 71 96 64. 

Bo Nielsen (næstformand, alarm¬ 
central), Kunnerupvej 21, Kolt, 8361 
Hasselager 86 28 38 71. 

Toke Haunstrup (næstformand, 
rapportcentral), Tollundvej 13, 8600 
Silkeborg. 86 85 11 85. 

Øvrige repræsentantskab 

Jørgen Bengtvig (arkivar). Galgebak¬ 
ken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 9210 
Aalborg SØ. 98 14 70 97. 

Karin Frost, Mariehøj 244, 2990 Nivå. 
42 24 42 19. 

Jan Hansen (medlemsarkiv), 
Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 
Ringsted. 

Erling Hegelund, Kildegårdsvej 88, 
5240 Odense NØ. 66 10 39 00. 

Ole Henningsen, Duegård, Højrebyvej 
59, 4920 Søllested. 53 94 11 69. 

Finn W. Kalvik, Armauer Hansensvei 
11, N-5030 Landås, Norge. 

Kontakt for UFO-NYTs læsere i 
Norge. 55 28 01 26. 

Henrik Klinge Pedersen, Købmager- 
gade 59, L, 1150 København K. 

Martin Lyck, Bag Volden 20, 6392 
Bolderslev. 74 64 66 58. 

Brian Møller, Aabenraavej 14, 
Kiskelund, 6340 Kruså. 74 67 04 54. 
Peter Nørgaard (foredragsafdeling), 
Dalsvinget 68, 8600 Silkeborg. 

86 80 13 15. 

Inge H. Svane, Mejlbyvej 610 D, 
Hårup, 8530 Hjortshøj. 86 99 92 39. 


Da jeg for snart 20 år siden begyndte 
at interessere mig for ufoer, havde 
ufologerne en udbredt hobby: at på¬ 
stå, at den etablerede videnskab og 
de officielle organer af alle slags 
ikke ville tage ufo-emnet alvorligt. 
Der blev opbygget en mur af mistil¬ 
lid mellem på den ene side ufo¬ 
logerne og på den anden side det 
"etablerede samfund". Men hvem 
var det egentlig, der opbyggede 
denne mur - ufologerne eller viden¬ 
skaben? 

At det ikke stod helt så galt fat 
med den videnskabelige interesse i 
ufoerne blev allerede påvist med en 
stor undersøgelse i 1980. Undersø¬ 
gelsen blev udført i Danmark og 
støttet af SUFOI. Dette projekt vi¬ 
ste højst overraskende, at mere end 
2/3 af en gruppe danske videnskabs- 
mænd mente, at ufoerne burde un¬ 
dersøges nærmere videnskabeligt. Et 
flertal var med andre ord slet ikke 
så afvisende. 

Faktisk foregår der netop i øje¬ 
blikket et dansk forskningsprojekt 
om ufoer. Det sker ved Københavns 
Universitet, hvor mag.art og ph.d. 
Mikael Rothstein arbejder på et ufo¬ 
projekt støttet af statens humanisti¬ 
ske forskningsråd. Udgangspunktet 
for arbejdet er ganske vist religions¬ 
historisk, og formålet er ikke at be¬ 
vise ufoernes fysiske realitet. Ikke 
desto mindre forsøger projektet at 
komme lidt nærmere en forståelse af 
de mange samfundsmæssige aspek¬ 
ter ved ufoerne. SUFOI støtter fuldt 
ud dette projekt. 

I USA er der startet en officiel un¬ 
dersøgelse af forholdene omkring 
nedstyrtede ufoer. Det sker via or¬ 
ganet GAO, som vi kort omtalte i 
forrige nummer af UFO-Nyt. I dette 
nummer kan vi bringe flere detaljer 
om GAO-undersøgelsen. Også dette 
projekt viser, at man fra officiel hold 
er villig til at tage ufo-emnet alvor¬ 
ligt - og det endda et af de mere kon¬ 
troversielle områder: Påstande om 
nedstyrtede ufoer. 

Samtidig var ufoerne også ved at 


komme på EU's dagsorden, som vi 
har beskrevet tidligere her i UFO- 
Nyt. Selv om det i første omgang 
ikke førte til de store resultater, kan 
SUFOI kun være positiv over for et 
sådan initiativ. 

Jamen, man må da indrømme, at 
man kan finde videnskabsmænd, der 
er stærkt negative ved blot at høre 
ordet "ufo". Og at der er officielle 
organer, derikke vil røre ved en ufo¬ 
log med en ildtang (og det var jo 
også årsagen til, at sagen blev taget 
af bordet i EU). Men i det store hele 
er ufologernes mistillid til den "etab¬ 
lerede verden" stærkt overdrevent - 
og må stå for egen regning. 

Gennem denne mistillid og for¬ 
domme om "de etableredes" hold¬ 
ninger og meninger har ufologerne 
selv været med til at grave de grøf¬ 
ter, der har holdt parterne adskilte. I 
stedet for at grave grøfter og skabe 
afstand bør ufo-verdenen søge en 
seriøs dialog med videnskaben og de 
officielle organer. Og en dialog be¬ 
tyder som bekendt også at lytte nøje 
til, hvad andre har at sige om ufoerne 
- også selv om de måtte have en an¬ 
den holdning end os selv. 

SUFOI ønsker i høj grad at med¬ 
virke til at skabe denne dialog og til 
at bryde murene ned. Kun et samar¬ 
bejde kan bringe alle parter videre. 
EU-forslaget om et ufo-center viser, 
at ufologerne sagtens kan bringe 
ufoerne på dagsordenen. 

Derfor støtter og hjælper SUFOI 
Mikael Rothstein med hans forsk¬ 
ningsprojekt - også selv om vi gerne 
havde set en anden indfaldsvinkel. 
Og det er også grunden til, at SUFOI 
har taget initiativ til et tværgående 
samarbejde i Danmark omkring alar¬ 
mer ved observationer, et samar¬ 
bejde der går på tværs af foreninger, 
interesseorganisationer og officielle 
organer. 

Ufo-verdenen bryster sig af at 
være åben over for det nye og 
ukendte. Lad os også være åben over 
for "det etablerede". 

□ 


AF PER 
ANDERSEN 

Observationer 




AF TOKE 
HAUNSTRUP 


Dette billede er 
taget den 9. 
maj 1993 på 
motorvej E45 
ud for 
Grøfthøj, 
Jylland, fra en 
kørende bil. 
Den mørke 
aflange 
genstand midt 
i billedet er 
højst 

sandsynligt en 
fugl, der pga. 
bilens fart og 
fuglens 
bevægelse er 
blevet uskarp. 

( Foto: 

SUFOls 

Fotoarkiv) 


Foto taget i 
Nordsjælland i 
januar 1994. 
Fotografen 
observerede tre 
glødende 
striber på 
himlen, men 
på fotografiet 
ser man tre 
lyse kugler. 
Sagen 

undersøges i 
* øjeblikket. 
(Foto: 

SUFOls 
Fotoar kiv) 


Danske rapporter 
i perioden januar-maj 

1994 


I månederne fra årsskiftet og frem til den 31. maj 1994, har SUFOI registre¬ 
ret 126 henvendelser om observationer - heraf 81 sager alene fra dette år. 
En del sager er endnu ikke færdigbehandlede. 


Af de 81 sager fra i år, har vi i øje¬ 
blikket kunnet forklare ca. 55. Her i 
UFO-Nyt har vi tidligere refereret 
flere af de mest interessante henven¬ 
delser fra perioden, og på de følgende 
sider omtales flere. 


Af de henvendelser, der ved en 
nærmere undersøgelse viste sig at 
have en forklaring, skal især nævnes 
én: 

Den 2. april 1994 kom to perso¬ 
ner kørende i bil fra Århus mod Vi¬ 


borg. I nærheden af Markusminde 
(der ligger ved 8471 Sabro) så de kl. 
ca. 22.00 DST flere "lysende søjler" 
på himlen. Fænomenet var diffust i 
udseende og varierede i farverne 
hvidlig, gul-orange og rødlig. 

Observatørerne undrede sig me¬ 
get over fænomenet, og standsede da 
også for at kikke nærmere på "søj¬ 
lerne". SUFOI's undersøgelser tyder 
dog på, at observatørerne så den op¬ 
lyste himmel over flere natoplyste 
drivhuse i området. Selve drivhusene 
kan ikke ses fra hovedvejen pga. 
foranliggende terræn. 

Udover de visuelle observationer 
har vi også modtaget flere fotosager 
- heriblandt en videooptagelse fra 
Fyn (se også omtale andetsteds). 

Fra Græsted i Nordsjælland har vi 
modtaget billeder, der er optaget i be¬ 
gyndelsen af januar 1994 (den præ¬ 
cise dato kendes desværre ikke). 
Rapportøren fortæller, at han og hans 
familie to gange (dels den 12. decem¬ 
ber 1993 og nu senest i januar 1994) 
har observeret det samme fænomen 
på himlen fra sit hus i Græsted. 

Fænomenet observeredes begge 
gange om aftenen ved 22-tiden, og 
dets form beskrives som en glødende 
stribe - der ses i alt tre af disse på 
samme område af den stjerneklare 
nattehimmel. Der blev i alt taget tre 
fotos, hvoraf de to viser noget. 

Vores lokale rapportoptager er i 
færd med at undersøge sagen nær¬ 
mere, og vi er i SUFOI meget inte¬ 
resserede i at komme i kontakt med 
læsere, som enten mener at have ob¬ 
serveret dette fænomen eller et lig¬ 
nende - eller som i øvrigt mener at 
kunne kaste lys over sagen. □ 

Ring eller skriv til SUFOI's 
RapportcentrakToke Haunstrup, 
Tollundvej 13, 8600 Silkeborg, 
tlf. 86 85 1185 

Forfulgt af lyskugle 


"Jeg kørte hjem fra mit arbejde 
på min Puch Maxi. Det var en 
sensommeraften i 1974, og jeg 
arbejdede på en campingplads 
lidt uden for Karup J. Jeg 
havde godt 5 km hjem, klok¬ 
ken var henad 21.45, og det var 
mørkt." 

Scenen er sat for den ople¬ 
velse, som den dengang 16- 
årige observatør, her fortæller 
videre om. Hun ønsker at være 
anonym. 

"På himlen forude så jeg en 
lyskugle og holdt øje med den, 
fordi den allermest lignede ly¬ 
set på en af SAS Danairs ma¬ 
skiner, men der var noget for¬ 
kert ved den. Hvis det skulle 
vise sig at være ruteflyet, 
havde den en forkert position 
og fløj med en alt for lav ha¬ 
stighed. 

Jeg blev hurtigt klar over, 
at det ikke kunne være et fly. 


Lyskuglen ændrede retning. 
Først fløj den skråt mod mig, 
nu fløj den nærmest parallelt. 

Da jeg var ca. 200 meter fra 
mit hjem, holdt jeg stille et 
stykke tid for at se nærmere på 
lyskuglen. Den stoppede også. 

Jeg blev efterhånden mær¬ 
kelig til mode og hørte efter 
noget tid en svag summen, der 
kom fra lyskuglen. Så kørte jeg 
ca. 10 meter og stoppede igen. 
Kuglen gjorde det samme. Så 
fik jeg fart på Maxi'en op ad 
en lille bakke, og lyskuglen 
satte nu også farten op. Jeg dre¬ 
jede snart efter fra og ind ad 
vores indkørsel. Men kuglen 
fortsatte op over bakken og 
forsvandt ind over byen." 

Pigen sprang af knallerten, 
ind ad fordøren og ind i stuen, 
hvor hendes mor og bror sad. 
Hun fik dem med uden for hu¬ 
set, så de kunne høre den svage 


summen i det fjerne. Men de 
hørte ikke noget, og lyskuglen 
var ikke længere at se. Ingen 
af dem troede på pigens histo¬ 
rie. Hverken dengang eller se¬ 
nere, hvor de har snakket om 
hændelsen. 

Pigen så desværre ikke an¬ 
dre mennesker, mens observa¬ 
tionen stod på, så hun ved ikke, 
om der var andre vidner. Det 
konstante lys på kuglen beskri¬ 
ves som gulligt, og kuglen ly¬ 
ste i sig selv. Det var klart og 
tørt vejr, men altså mørkt, og 
der var en let vind. 

Pigen mener, at observatio¬ 
nen maksimalt har varet i 20 
minutter. Hun har ikke selv 
nogen naturlig forklaring på 
oplevelsen. □ 


Peter Nørgaard 


"PH-lampe" over Ribe 


En dengang 35-årig folkesko¬ 
lelærer (HB) fra Ribe var på 
cykeltur med sin 6. klasse. Vi 
skruer tiden tilbage til 1988. 

"Det er en torsdag i septem¬ 
ber, klokken er ca. 22.30, og 
vi gør klar til at krybe i sove¬ 
poserne." 

HB fortsætter: "Eleverne 
har slået teltlejr på en lille 
græsmark i en landsby 3 km 
fra Ribe. Der er også nogle 
hytter, og jeg befinder mig inde 
i en af dem, da to af drengene 
pludselig kommer farende ind, 
kridhvide i hovederne. De rå¬ 
ber, at jeg skal skynde mig ud, 
da der er en ufo lige over ho¬ 
vederne på os. Jeg griner først 
lidt, men løber alligevel ud og 
ser...noget, der nærmest ligner 
'en flyvende PH-lampe’. 

Den stiger op skråt til højre 


for huset, og svæver hen over 
et læhegn, der ligger ca. 10 m 
fra hytten. Den accellererer, og 
vi står måbende og ser på, at 
den forsvinder i det fjerne, i 
nordøstlig retning." 

Da genstanden er forsvun¬ 
det, spørger HB de andre ele¬ 
ver, hvad der var sket, inden 
hun selv var kommet ud og 
havde set det mærkelige fæno¬ 
men. De fortæller ivrigt, at 
genstanden var fløjet lige hen 
over deres telte i en meget lav 
højde. Ufoet begyndte at stige, 
da de hentede læreren. 

Objektets overflade var af¬ 
grænset og blåviolet med flere 
røde lys på. Lysstyrken var 
konstant og uden farve¬ 
ændringer. Det var lydløst. 
Vejret var klart, tørt og ikke en 
vind rørte sig. 


Der var mindst 10 vidner, 
og det var absolut ikke noget, 
nogen af dem havde set magen 
til før. Næste dag talte HB med 
naboerne og hendes mand i 
Ribe, men ingen af dem havde 
været ude/eller set noget mær¬ 
keligt den aften. 

HB slutter sin beretning: 
"En af de naboer, jeg talte med, 
gav udtryk for - 'at det er da 
ikke så mærkeligt; de skal da 
ned og se, hvad vi er for no¬ 
gen starutter’ - og det tilslutter 
jeg mig." 

Da sagen er 6 år gammel, 
og der ikke er andre tilsvarende 
observationer i vores rapport- 
arkiv fra den pågældende pe¬ 
riode og egn, kan vi ikke kom¬ 
me videre i sagen. O 

Peter Nørgaard 

Observationer 


AF ERLING 
HEGELUND OG 
KIM MØLLER 
HANSEN 



Danske rapporter 
kort fortalt 


Rød lysende kugle 


"Under et besøg hos en ven, der er 
radioamatør, sad vi tidligt om afte¬ 
nen og snakkede om alt og intet, da 
der kom et velkendt spørgsmål fra 
familiens yngste: Hvad er det? Han 
pegede ud af vinduet, og vi kiggede 
ud og så en rød kugle bevæge sig 
roligt fra højre mod venstre. 

Det så ud til, at der var blinklys 
forneden, men det var nærmest 
nogle ophøjede punkter, som bevæ¬ 
gede sig rundt om kuglen. Jeg fik 
travlt med at komme ud af huset, løb 
ned ad vejen og kom til at stå, så 
kuglen bevægede sig væk fra mig. 
Set herfra bevægede de ophøjede 
punkter sig forskudt for hinanden. 

Jeg var klar over, at det ikke var 
højt oppe, og 8-12 minutter efter 
gled det sammen med horisonten. 
Herefter gik jeg tilbage til de andre, 
og så gik snakken. Hvad var det? 
Ingen propel, vinger eller bærerotor. 

Tredive til fyrre minutter senere 
blev vi ret stille, for da var kuglen 
der igen. Denne gang fra venstre 
mod højre i samme højde og samme 
rolige bevægelse." 

Dette skriver en observatør 
på Volderslevvej i Odense. Det fore¬ 
gik sidst i marts 1982. Da han var 
tættest på objektet, var han 2-300 
meter fra det, og da var det 25-30 
grader over horisonten. 

Ufo med lysende vinduer 


To kolleger, som er på nattevagt i 
Årslev på Fyn, går den 29. maj 1994 
kl. 02.03 udenfor og betragter nat¬ 
tehimlen. De ser noget lys i nord¬ 
vestlig retning. Det er 5-6 lysende 
firkantede vinduer, og nedenfor, 
foran på midten og bagpå er der lyg¬ 
ter, der blinker meget hurtigt. Lyset 
ligesom "løber fra den ene ende til 
den anden". Alt lyset er meget skarpt 
hvidt. 

Objektet er 100 m fra dem og 100 
m oppe, men de kan ikke se noget 
omrids, kun lysene. I udstrakt arm 
måler genstandens omkreds ca. 30 cm. 

Objektet hænger helt stille i ét 


minut, hvorefter der pludselig er 
svag motorlyd i få sekunder, og så 
stilhed igen. Samtidig begynder ob¬ 
jektet at flytte sig meget langsomt 
imod vest. Efter 5-6 minutter kunne 
de stadig se det, og de gik da ind igen. 

En orange halvmåne 


En mekaniker fortæller følgende, 
som skete den 28. maj 1994 i 
Tommerup på Fyn: 

"Jeg var gået ud for at lufte vores 
hund, som jeg plejer, og står og kig¬ 
ger ud over de åbne marker, som 
huset støder op til. 

Pludselig observerer jeg en ly¬ 
sende orange-rød streg langt væk i 
horisonten. Den bevæger sig nær¬ 
mere, og jeg tænker: 'Hvad er dog 
det?' Efterhånden blev det ovalt, og 
først da blev jeg klar over, at det vir¬ 
kelig styrede lige mod mig! Jeg 
skyndte mig ind, og da jeg stod ved 
køkkenvinduet og så ud over mar¬ 
ken, var objektet allerede nået hen 
til vores hæk og stod og 'vejrede' fra 
side til side i ca. 3 meters højde. 

Min kone kom også ud og så det 
samme: et orangerødt objekt som 
hang 30-50 meter fra os. Objektet 
var helt lige forneden og underligt 
kugleformet foroven, men det var 
svært at se, fordi oversiden var me¬ 
get sløret. Undersiden var ikke slø¬ 
ret. Genstanden skar ikke i øjnene, 
da vi så lige på det. Det var nærmest 
selvlysende. Midt på så det ud, som 
om der var to sorte ringe, men det 
var svært at se tydeligt. 

Da objektet havde stået og 'vej¬ 
ret' fra side til side på samme sted i 
2-3 minutter, forsvandt det i samme 
retning, som det var kommet. Det 
accelererede ufatteligt hurtigt uden 
en eneste lyd. Hele observationen 
varede ca. 5 minutter." 

Observatøren fortæller, at hunden 
peb, da objektet var tættest på. Det 
gør den ellers aldrig. 

Gult lys om natten 


Der er to observationer i Odense, 
som ligner hinanden påfaldende. 


Den første sker 28. januar 1994 ved 
Set. Hansgade i Odense. 

En kvinde vågner pludselig kl. 
03.14 om natten og ser uden for vin¬ 
duet et meget stærkt og blændende 
gult lys. Hun fortæller: 

"Jeg vågnede og tænkte, at det var 
dog irriterende, at den måne lyste så 
kraftigt, at den vækkede mig. Jeg 
satte mig op og så, at 'månen' bevæ¬ 
gede sig langsomt fra øst mod vest, 
og det fulgte jeg måske et par mi¬ 
nutter. Det var først senere, at jeg 
blev så vågen, at jeg sansede, at det 
var dårligt vejr med regn og slud og 
derfor ingen måne, samt at den jo 
ikke bevæger sig. Efter ca. 5 minut¬ 
ter var lyset pludselig væk". 

Den næste observation sker på 
Sneglehatten i Odense den 14. fe¬ 
bruar 1994. Ligeledes en kvinde 
vågner kl. ca. 03.30, fordi hun har 
det mærkeligt. Hun falder imidler¬ 
tid til ro igen. 

Kl. 03.45 bliver soveværelset 
pludselig oplyst, og hun sætter sig 
op i sengen og ser uden for vinduet 
et stærkt, rundt lys, som først var gult 
med en rød krans udenom. Det vir¬ 
ker uhyggeligt, og hun kan ikke få 
øjnene fra det. 

Det begynder så at bevæge sig 
langsomt, og farven bliver svagere 
og svagere. Lige inden lyset forsvin¬ 
der, når hendes datter på 10 år at se 
det. 

I begge tilfælde er fænomenerne 
lydløse. 

Blåsort genstand 


De følgende to observationer min¬ 
der også om hinanden. 

En ældre kvinde ser fra sit hus på 
Dianavænget i Odense et objekt 
flyve forbi. Det er den 27. april. Pal¬ 
mesøndag, klokken er ca. 15.30. 

Hun kigger ud af vinduet mod 
syd og ser en mørk og blålig gen¬ 
stand langsomt flyve fra syd mod 
nordøst. Afstanden er ca. 100-200 m. 

Mens den flyver, vipper den og 
reflekterer Solen med blåt lys. Kvin¬ 
den kan se noget firkantet glas, og 
da genstanden vipper, rammer en 

stråle hende. Formen beskriver hun 
som fladrund som en kalkun (?!). 
Det hele varer få minutter. 

Det andet tilfælde foregår på 
Ferritslevvej ved Såderup på Fyn 
den 8. maj 1994. Observatøren er 
pensionist og arbejder i urtehaven. 
Han hører en let susen og kigger op. 

Højst 150 m fra ham flyver en 
blåsort genstand lavt over kornmar¬ 
ken med ca. 70 km/t. Mens den fly¬ 
ver, bevæger den sig fra side til side 
og står halvvejs på kant nogen 
gange. Den flyver under elled¬ 
ningerne ved vejen, over vejen og 
ind på en stor bygmark, som ligger 
ved siden af mandens ejendom. 

Da objektet er 400-500 m fra 
ham, står det næsten stille i en lav¬ 
ning i marken foran en gård. Her 
rører det næsten jorden, hvorefter det 
fortsætter i nordlig retning mod Ul¬ 
lerslev. 

Objektet var ca. 1 m i diameter 
og var en smule fladere end helt 
rund. 


Hvidt lys over Odense V. 


Den 3. maj 1994 så mange vidner et 
meget kraftigt lys kl. 22.30-23.30. 
Et af vidnerne var heldigvis nærvæ¬ 
rende nok til at optage det på video, 
og SUFOI fik optagelsen til videre 
analyse. 

Lyset blev både blev set af vid¬ 
ner i det vestlige Odense, i Munkebo 
øst for Odense og helt fra Nyborg. 

SUFOls fotokonsulent Hans 
Bødker har nøje analyseret den ori¬ 
ginale optagelse, lavet kontrolop¬ 
tagelser af planeten Venus med 
videokamera samt sammenholdt fil¬ 
mens data med aktuelle stjernekort 
og vejrdata. Konklusionen er, at det 
filmede og observerede objekt efter 
al sandsynlighed er Venus. 

Lysende kors ved 
Nykøbing Falster 


En mand, der har besøgt sine sviger¬ 
forældre på Enighedsvej den 19. 


april 1994, får følgeskab på vej 
hjem. Han fortæller: 

"Kl. 21.40 gik jeg derfra. Straks 
jeg kom ud af huset, så jeg en for¬ 
mation af lys hænge over mine 
svigerforældres genbo i en højde af 
50-100 meter. 

Lysene, 21 i alt, var placeret i en 
tyk korsformet formation, som dre¬ 
jede rundt om sig selv med en ha¬ 
stighed af én omdrejning på ca. 5 
sek. 

Selve lyset var hvidt og nærmest 
lidt sløret. Først troede jeg, at det var 
et eller andet synsbedrag, men efter 
at have blinket og vendt mig væk, 
var det der stadig. 

Nu syntes jeg, at jeg ville have 
vidner på dette, så jeg åbnede døren 
og kaldte på mine svigerforældre, 
som kom ud og så det samme. 

Pludselig bevægede det sig hen 
imod os. Nu hentede vi et kamera 
og tog to billeder. Formationen be¬ 
vægede sig lidt efter tilbage over 
genboens hus. ^ 



Et stillbillede 
fra 

videofilmen 
optaget ved 
Ej Istrup vej i 
Odense V. den 
3. maj 1994 kl. 
22.30-22.44. 
Filmen er 
optaget med et 
Sony 

Handicam. På 
den originale 
optagelse kan 
man se træer 
og omgivelser 
mod den lysere 
himmel. På 
dette foto ses 
nederst en 
gadelampe 
(ved datoen) 
og øverst 
Venus. 

Gadelampen , 
som går igen 
på adskillige 
billedsekvenser ; 
er ved 

billedanalysen 
brugt som 
reference. 
(Foto: 

SUFOls 
Fotoarkiv) 

Efterforskning 


Jeg tænkte, at nu går jeg hjem, 
og som sagt så gjort, men lyset fulgte 
med lige over mig. Nu blev jeg en 
kende urolig, for da jeg drejede om 
hjørnet, gjorde lyset det også. Jeg 
fortsatte en 50-70 m og stoppede så. 
Det samme gjorde lyset! Nu blev jeg 
meget urolig, men for hvad? Jeg for¬ 
nemmede, at lyset kom tættere på, 
men det er jeg ikke sikker på. Inden 
jeg nåede at gå videre, slukkedes 
lyset. Imens havde min svigerfar 
hentet en nabo, som også nåede at 
se fænomenet." 

Hele observationen varede ca. 10 
minutter. 

Roterende sky over Skærby 
Strand, Nykøbing S. 


En kvinde kigger ud af vinduet kl. 
01.20 den 1. april 1994 og betragter 
stjernerne. Efter et lille stykke tid ob¬ 


serverer hun en tynd, hvid sky i be¬ 
vægelse, hvor den nederste kant dan¬ 
ner flere runde, roterende cirkler. 
Hele figuren roterer også. 

Objektet kommer frem på en 
"elegant" og uforklarlig måde. Det 
er der lige pludselig. Lidt efter for¬ 
svinder det, for igen at dukke op 
mere til højre på himlen i forhold til 
kvinden. 

Hun vækker sin søster, og sam¬ 
men ser de nu, at det forsvinder for 
anden gang for så at tone frem lige 
over deres eget hus. De går ind for 
at vække søsterens mand, men da de 
kommer tilbage, er det forsvundet. 
Hele episoden varer 10 minutter. 

Fire ovale objekter 


Denne observation fandt sted den 1. 
august 1991 i Assens på Fyn. En 
kvinde ligger ved halvottetiden på 


havebænken og nyder det gode vejr. 
På himlen ser hun flere fly bevæge 
sig. Hun kan høre deres motorstøj 
og se vingerne. 

Med ét får hun øje på et ovalt, 
skinnende objekt glide stille og ro¬ 
ligt hen over himlen i en svag bue. 
Det starter fra vest og flyver mod 
nordøst. Da den første genstand er 
ude af syne, kommer der en ny og 
lignende genstand, som laver den 
samme bevægelse på himlen, og lidt 
efter en tredie på nøjagtig samme 
måde. 

Efter en snes minutter kommer 
der en fjerde genstand, men denne 
gang starter den fra stik syd og fly¬ 
ver mod nord. 

Alle fire genstande var helt ens, 
uden vinger eller hale og helt lyd¬ 
løse. De var 1-2 cm målt i udstrakt 
arm. Himlen var klar til letskyet, og 
det var vindstille. □ 


Første officielle 
undersøgelse i 25 år 

I sidste nummer af UFO-Nyt nåede vi lige kort at omtale den nye officielle 
amerikanske undersøgelse af ufoer. Vi kan her bringe yderligere detaljer. 


AF PER Ikke siden den særdeles kontrover- 

ANDERSEN sielle Condon-undersøgelse i 

1960'eme har den amerikanske kon¬ 
gres taget initiativ til undersøgelser 
af ufo-emnet. Det vil sige, ikke før 
kongresmedlemmet Steven Schiff 
fra New Mexico foreslog en under¬ 
søgelse vedr. de nedstyrtede ufoer, 
der siden 1947 har verseret rygter 
om. 

Siden 1993 har Steven Schiff for¬ 
søgt at få et svar på, hvad der egent¬ 
lig skete i New Mexico i 1947. Men 
han stødte hele tiden mod en mur, 
hver gang han kontaktede en offi¬ 
ciel instans. Enten sagde de, at det 
ikke var deres område, og at man 
havde sendt sagen videre, eller også 
svarede man slet ikke på kongres¬ 
mandens henvendelser. 

Da Schiff havde et møde med ge¬ 
neral Charles A. Bowsher fra GAO 
beklagede han sig over den mang¬ 
lende respons. Det førte til den offi¬ 
cielle GAO-undersøgelse, der be¬ 
gyndte i de første måneder af 1994. 



Rigsrevisionen - i USA 


GAO - General Accounting Office - 
gennemfører mange undersøgelser 
hvert år (1.380 i 1992). Enten un¬ 
dersøger man et forhold omkring 
statens brug af penge (å la Rigs¬ 
revisionen) eller også checker man, 
om staten har opført sig i overens¬ 
stemmelse med love og regulativer. 
I begge tilfælde ser GAO normalt 
kun på et udvalg af materialer i ste¬ 
det for en komplet gennemgang af 
alle sagens akter. 

Også undersøgelsen af Roswell- 
nedstyrtningen skal følge GAO's 
normale principper. Dette betyder 
bl.a., at GAO ikke er i stand til at 
undersøge selve den påståede ned¬ 
styrtning. GAO har nemlig ikke 
mandat til at undersøge konkrete 
hændelser. 

GAO-undersøgelsens officielle 
formål fremgår af et brev, som Ri¬ 
chard Davis fra GAO skrev den 9. 
februar 1994: 


"GAO igangsætter en undersø¬ 
gelse af Forsvarsministeriets politik¬ 
ker og procedurer for at skaffe, klas¬ 
sificere, opbevare og destruere offi¬ 
cielle regeringsdokumenter, der 
handler om nedstyrtninger af vejr¬ 
balloner, fly og tilsvarende" (den of¬ 
ficielle forklaring på Roswell-hæn- 
delsen er, at det var en vejrballon). 

Som en del af undersøgelsen vil 
GAO teste, om forskellige militære 
organer følger korrekte procedurer 
med sagsakterne i sådanne sager. 

Det er måske ikke ligefrem den 
type undersøgelser, ufo-verdenen 
helst havde set. De fleste havde jo 
nok ønsket sig en mere direkte un¬ 
dersøgelse af den konkrete hæn¬ 
delse. Men som anført er GAO 
stærkt begrænset i sine muligheder. 
Og eftersom der intet økonomisk 
aspekt er i sagen, må GAO under¬ 
søge, om regeringen har fulgt de 
korrekte procedurer vedr. eventuelle 
dokumenter i sagen. 

Ikke desto mindre vil der givet¬ 
vis komme afgørende resultater ud 
af undersøgelsen - hvad enten de så 
vil være positive eller negative. Det 
skyldes følgende to forhold: 

* Indtil nu har man ingen offi¬ 
cielle dokumenter, der behandler, 
hvad der skete i Roswell i juli 1947 
(undtagen naturligvis de forfalskede 
dokumenter omtalt tidligere her i 
UFO-Nyt). GAO undersøgelsen vil 
kunne lokalisere sådanne dokumen¬ 
ter. 

* GAO kan normalt påvise, 
hvad dokumenterne afslører om re¬ 
geringens politik og handlinger. 

Det er selvfølgelig for tidligt at 
forudsige, hvad undersøgelserne vil 
vise. Men man skal i hvert fald hu¬ 
ske på, at GAO-undersøgerne har 
højeste sikkerheds-niveau, så de har 
adgang til samtlige dokumenter, der 
måtte findes. 


Ballon - eller? 


Den officielle forklaring på hændel¬ 
sen ved Roswell, New Mexico, i 
1947 var både dengang og i dag, at 
det var en ballon, der styrtede ned. 
Flere ufologer og militærpersoner 
har da også fundet detaljer, der ty¬ 
der på, at der var tale om en radarre¬ 
flektor fra en ballon. Ballonen skulle 
være opsendt som et led i det den¬ 
gang tophemmelige Projekt Mogul. 
Projektets formål var at opsende 
højtgående balloner, derkunne spore 
russiske atom-eksplosioner. 

En af de videnskabsmænd, der 
var med i Projekt Mogul, var dr. 
Charles Moore. Da han læste en be¬ 
skrivelse af det materiale, der var fal¬ 
det ned i Roswell, studsede han over 
en detalje. Ifølge et vidne skulle ma¬ 
terialet bl.a. bestå af noget tape med 
blomster påtrykt. 

Moore kunne huske, at Mogul¬ 


ballonernes reflektorer blev forstær¬ 
ket med tape, hvorpå der var blom- 
sterog andre symboler. Selv om han 
i begyndelsen var skeptisk over for 
ballon-teorien, er Moore derfor i dag 
overbevist om, at det var en af hans 
balloner, der styrtede ned. 

Andre er afvisende over for bal¬ 
lon-teorien. De mener derimod, at 
det kunne være et ufo, der styrtede 
ned i juli 1947. 

GAO-undersøgelseme må kaldes 
enestående af sin art, og vi kan alle 
se frem til resultaterne. Derer ingen 
fast tidsplan for undersøgelserne, så 
det kan heller ikke forudsiges, hvor¬ 
når der foreligger konklusioner i sa¬ 
gen. SUFOI vil følge arbejdet tæt og 
fremlægge resultaterne her i UFO- 
Nyt. □ 

Kilde: 

I UR, marts-april 1994 
SUN, juli 1994 


Mysteriet 
i Warminster 


I 1965 var den engelske by Warminster skueplads for en lang række ufo¬ 
observationer, der involverede hundredvis af vidner, tiltrak ufo-entusiaster 
og resulterede i flere billeder af mystiske "genstande". 


Et af de bedste fotos blev taget af den 
dengang 23-årige Gordon Faulkner: 
"Genstanden fløj lavt og lydløst hen 
over den sydlige del af byen. Jeg 
kunne lige netop skimte formen. Jeg 
fik straks fat i kameraet og søgte ef¬ 


ter genstanden. Jeg kunne ikke følge 
den, så jeg holdt kameraet et stykke 
foran genstanden og trykkede på ud¬ 
løseren, da den passerede. Jeg blev 
chokeret, da jeg så det færdige bil¬ 
lede." 


Siden da har mange ment, at 
Faulkners billede viser et ufo. Nu næ¬ 
sten 30 år efter kommer den sande 
historie bag billedet imidlertid frem. 

I foråret 1994 bragte australske 
aviser - ligesom mange andre aviser 



AF KIM MØLLER 
HANSEN 



Gordon 
Faulkner og 
den berømte 
"tingest" fra 
Warminster. 
(Foto: 
SUFOIs 
Fotoarkiv) 

Aktiviteter 


AF TOKE 
HAUNSTRUP 



Fire kursister 
(Peter, Claus , 
Henrik og 
Børge) er ved 
at få styr på de 
mange 
udleverede 
materialer. 
(Foto: Peter 
Nørgaard) 


verden over - historien om det "for¬ 
falskede" Nessie-foto (se også side 
16 og 19). Avisomtalen fik Roger 
Hooton, pensioneret typograf, i 
Adelaide til at lette sin samvittighed. 

Hooton afslører, at han og vennen, 
Gordon Faulkner, havde læst om ob¬ 
servationerne i Warminster. De fik 
lyst til at lave lidt skæg med folk og 
fabrikerede en lille ufo af kapslen fra 
en mælkeflaske, en garnvinde og en 


knap. 

Hooton fortæller: "Vi kørte ud til 
en mark. Jeg lod modellen falde mod 
jorden, mens Gordon fotograferede 
den. Da vi fik filmen tilbage fra frem¬ 
kaldelse, var den der...den flyvende 
tallerken!" 

Hooton fortsætter: "Jeg forstår 
ikke, at folk hoppede på spøgen. Den 
var efter min mening alt for tydelig. 
Men alle blev taget ved næsen den¬ 


gang. Selv BUFORA (The British 
UFO Research Association) anså bil¬ 
ledet for at være godt nok. Det var 
umuligt at trække i land igen, og det 
var også synd at ødelægge det hele. 
Byen fik lidt tiltrængt opmærksom¬ 
hed." □ 

Kilde: 

UFO Magazine , mart/april 1994 


Kursus for 
rapportoptagere 


I weekenden den 16.-17. april 1994 afholdt SUFOI for andet år i træk et 
kursus for rapportoptagere - denne gang i København. Vejret var pragtfuldt, 
og kurset forløb til alles tilfredshed. 

Med dette kursus fik vi "uddannet" seks nye rapportoptagere på Sjælland. 
De er nu klar til at tage fat på rapportarbejdet. 


En af SUFOI's mærkesager er arbej¬ 
det med at indsamle og undersøge 
beretninger om observationer. Ob¬ 
servationer, der i mange tilfælde (80- 
95%) viser sig at kunne forklares 
som noget naturligt. Men tilbage bli¬ 
ver der altid en "kerne" af rapporter, 
som vi ikke kan give en naturlig for¬ 
klaring, og som får betegnelsen 


"uforapporter". Disse sager omtales 
for en stor dels vedkommende her i 
UFO-Nyt. 

Arbejdet med at indsamle og un¬ 
dersøge observationsberetninger 
kræver selvfølgelig en del ressoucer 
både i tid og penge. Sidstnævnte 
kommer fra overskuddet ved salget 
af UFO-Nyt. Så gennem et abonne¬ 


ment på UFO-Nyt er man med til at 
muliggøre vores rapportarbejde. 

Men penge er jo som bekendt 
ikke alt (heldigvis!), og selve forud¬ 
sætningen for at der indsamles og 
undersøges observationsberetninger 
er, at en lille gruppe bruger en del af 
deres fritid på arbejdet. Og her er det, 
at SUFOI's rapportoptagere kommer 
ind i billedet: Ganske almindelige 
mennesker med vidt forskellig bag¬ 
grund. Men alle hårde det til fælles, 
at de interesserer sig for ufoer og 
bruger en del af deres tid på rapport¬ 
arbejdet. Det er ikke nogen overdri¬ 
velse at betegne rapportoptagerne 
som selveste "rygraden" i SUFOI's 
rapportarbejde. 

I øjeblikket har SUFOI knapt 20 
rapportoptagere spredt over det gan¬ 
ske land. Alene for to år siden var 
tallet helt nede på omkring fem. 
Stigningen skyldes, at der siden har 
været afholdt to rapportoptager- 
kurser: Sidste år i Silkeborg (se også 
UFO-Nyt nr. 3/93 side 11) og nu 
senest i København. 

Alle kan deltage i et kursus for 
rapportoptagere. Eneste forudsæt¬ 
ning er, at man er interesseret i ufoer 
og synes, at arbejdet som rapport¬ 
optager lyder spændende. Som 

rapportoptager får man mulighed for 
at møde folk med en spændende op¬ 
levelse. 

Kurset for rapportoptagere stræk¬ 
ker sig over to dage (én weekend), 
og man undervises bl.a. i forskellige 
teknikker omkring interviewet af en 
observatør. Et andet vigtigt element 
i kurset er gennemgangen af en 
række natur- og menneskeskabte 
fænomener, som kan give anledning 
til "ufoobservationer". 

Endelig indeholder kurset også 
lidt adspredelse i form af flere prak¬ 
tiske øvelser. Herunder en udendørs 


øvelse med opmåling vha. kompas 
og højdevinkelmåler. 

På kurset i København deltog 
seks kursister - lidt i underkanten (et 
par stykker meldte desværre fra et 
par dage i forvejen). Fra SUFOI var 
vi fire undervisere: Per Andersen, 
Torben Birkeholm, Peter Nørgaard 
og undertegnede. Kurset forløb fint, 
og som en af kursisterne skrev i den 
afsluttende evaluering af kurset: 
"Godt tilrettelagt. Ikke kun arbejde, 
men også plads til humor og snak!" 

Forhåbentlig kan vi inden for de 
kommende år afholde flere kurser. 


så vidt der nu er deltagere nok. Er 
din nysgerrighed vakt, og kan du 
tænke dig at deltage i et kursus for 
rapportoptagere og dermed hjælpe 
os med rapportarbejdet, er du me¬ 
get velkommen til at sende et brev 
med navn, adresse samt telefonnum¬ 
mer (og gerne et par ord om dig 
selv). 

Skriv til: SUFOI, Postboks 6, 2820 
Gentofte. Eller ring til Toke 
Haunstrup på tlf. 86 85 11 85. Du 
vil så senere få tilbud om deltagelse 
i et kursus. □ 


Styrtede et fartøj ned 
ved Lubeck i 1961? 


Af og til vækkes ens nysgerrighed ved læsning af en artikel i et tilfældigt 
tidsskrift. Således gik det en af UFO-Nyts læsere, Anders Heerfordt, hvis re¬ 
fleksioner over visse oplysninger i en artikel, vi her har fornøjelsen at bringe. 


Det kendte amerikanske tidsskrift 
"OMNI" bragte i sin april-udgave 
1994 på siderne 48-59 en artikel med 
titlen "Inside the Military UFO 
Underground", skrevet af A.J.S. 
Rayl .Artiklen indeholder interviews 
med tre personer, der ifølge oplys¬ 
ningerne har arbejdet inden for mi¬ 
litæret i NATO-lande, og som deri¬ 
gennem har fået adgang til ufo-in¬ 
formationer. 

Personerne er Charles I. Halt, 
kendt fra Rendlesham Forest sagen 
i England, Robert O. Dean og Bob 
Lazar, kendt fra sagerne omkring 
Nellis Air Range i Nevada, USA. 

Jeg vil her alene beskæftige mig 
med oplysningerne fra interviewet 
med Robert O. Dean, som er født 
omkring 1930. Det berettes, at han 
har været ansat 27 år i det amerikan¬ 
ske forsvar, og at han har deltaget 
både i Korea- og Vietnam-krigen. 
Han har endvidere i en årrække fra 
1963 arbejdet i NATOs hovedkvar¬ 
ter i Paris. 

Ufoer blev taget alvorligt 


Dean var interesseret i ufoer og op¬ 
lyser i interviewet, at han i mange 
tilfælde fra NATOs hovedkvarter var 
vidne til ufo-observationer, som blev 
taget meget alvorligt. Ufoerne blev 
observeret på radar og fulgt over af¬ 


stande på mere end 1.000 km. 

Der var mange diskussioner om 
ufoer, og der blev brugt megen tid 
og mange penge på at studere dem. 
Dean fik adgang til nogle af de hem¬ 
melige rapporter om studierne, og 
disse ufo-rapporter gjorde et dybt 
indtryk på Dean. 

Der var beretninger om landings¬ 


steder med svagt forøget radioakti¬ 
vitet, beretninger fra jagerpiloter 
som havde forfulgt en ufo, og beret¬ 
ninger fra mennesker der havde 
mødt små væsener, som var kommet 
ud af en ufo. Der var desuden en be¬ 
retning om en nedstyrtet ufo, og det 
er denne beretning, jeg her vil se 
nærmere på. 



AF ANDERS 
HEERFORDT 


(Kort: 

Kim Møller 
Hansen) 

Efterforskning 



Nedstyrtet fartøj 


Robert O. Dean oplyser i intervie¬ 
wet, at et fremmed fartøj, som var 
30 m i diameter, styrtede ned i 1961 
nær Timmendorf ikke langt fra Lu- 
beck. NATO havde fulgt fartøjet på 
radar og nåede hurtigt frem til ste¬ 
det, som blev afspærret af engelsk 
militær. 

Fartøjet blev skåret op og fjernet 
på store lastvogne. 12 små væsener 
blev fundet døde i fartøjet. De blev 
obduceret og var af en type, man 
kendte fra andre nedstyrtede fartø¬ 
jer, og som blev betegnet som "den 
lille grå type". 

Efter det oplyste gik fartøjet og 
de øvrige fysiske rester tilsynela¬ 
dende videre til en særlig militær af¬ 
deling et sted i USA. I rapporten stod 
en række konklusioner, man var 
kommet frem til i forbindelse med 
nedstyrtningen. 

Ovenstående beretning i "OMNI" 
er efter min opfattelse interessant, 
fordi den ikke er helt usandsynlig, 
og fordi den måske kunne give an¬ 
ledning til en form for lokal efter¬ 
forskning med et vist udbytte. Be¬ 
retningen ligner andre beretninger, 
om hvordan ufo-observationer be¬ 
handles i NATO, ligesom den også 
ligner ufo-litteraturen mange andre 
historier om nedstyrtede ufoer. 


Lokal efterforskning 


Beretningen kunne give anledning 
til lokal efterforskning, fordi det i 
nogle tidligere tilfælde, hvor der er 
berettet om en nedstyrtet ufo, har 
været meget frugtbart at foretage 
undersøgelser. Her tænker jeg især 
på tilfældet vedRoswell, USA, 1947 
(se også side 9). I denne sag fandt 
man ifølge ufo-litteraturen omkring 
200 vidner, dels lokalt og dels vid¬ 
ner fra implicerede militærafdel¬ 
inger fra forskellige steder i USA. 

Timmendorf ligger få timers rejse 
fra Danmark, ca. 6-8 km nordøst for 
Liibeck, og en lokal efterforskning 
lå derfor inden for mulighedernes 
grænser. Jeg henvendte mig til de to 
tyske ufo-organiationer CENAP (1) 
og GEP (2), for at høre om de kendte 
til sagen, og hvilke undersøgelser de 
eventuelt på et tidspunkt havde ud¬ 
ført, og jeg fik svar fra dem begge. 

GEP kendte ikke nærmere til sa¬ 
gen, medens Werner Walter fra 
CENAP svarede, at man havde gran¬ 
sket den påståede nedstyrtning igen¬ 
nem to år. Journalister fra de lokale 
aviser havde ingen erindring om 
noget unormalt i Timmendorf i 
1961. En gennemgang af avisernes 
arkiver gav heller ingen oplysninger 


om usædvanlige hændelser i relation 
til Timmendorf i 1961. 

Ingen vidner 


På CENAPs foranledning blev der 
skrevet nogle artikler i lokale avi¬ 
ser, hvor man efterlyste mulige vid¬ 
ner til hændelsen. I en lokal radio¬ 
station efterlyste man også vidner til 
nedstyrtningen og de militære akti¬ 
viteter. Men til dato har ingen vid¬ 
ner til den påståede hændelse meldt 
sig. 

Tyske ufo-organisationer har så¬ 
ledes tilsyneladende gjort, hvad der 
er muligt lokalt for at få eventuelle 
vidneberetninger frem, men på nu¬ 
værende tidspunkt uden noget posi¬ 
tivt resultat. 

Tilbage står altså udtalelser fra en 
enkelt mand, som ikke har under¬ 
bygget beretningen på nogen måde. 

Hvad er løsningen på gåden? 


Efter min opfattelse er der mindst tre 
mulige løsninger på gåden: 


• Beretningen er usædvanlig i sin 
rigdom på sandsynlige detaljer, men 
den kan være konstrueret af Robert 
O. Dean selv, sammenstrikket på 
grundlag af andre tilsvarende beret¬ 
ninger. Hvorfor må stå hen i det 
uvisse. 

• Eller beretningen kan være 
strikket sammen i en militær afde¬ 
ling med speciale i disinformation, 
og Dean kan være et uskyldigt red¬ 
skab for udbredelsen af historien. 
Hvad formålet såend skulle være (se 
også side 14). 

• Endelig kunne historien være 
sand, men alle vidner er tavse selv 
så mange år efter. 

Robert O. Dean fortæller i intervie¬ 
wet, at bl.a. den tyske oberst Heinz 
Berger og den engelske officer Sir 
Thomas Pike havde adgang til ufo¬ 
rapporterne i NATOs hovedkvarter. 

Heinz Berger bliver af Dean be¬ 
nævnt som chef for sikkerhedstjene¬ 
sten, men hans navn er ikke fundet 
ved min gennemgang af tyske op¬ 
slagsværker. Thomas Pike nævnes af 

Dean som næstkommanderende for 
N ATO-styrkerne i Europa. De 
opslagsværker, jeg har gennemgået, 
bekræf ter da også, at han var en højt 
placeret engelsk officer. 

Standardværker inden for ufo-lit¬ 
teraturen som fx Robert D. Boyd 
"International Who's Who in 
UFOlogy" (1988), Ronald D. Story 
"The Encyclopediaof UFOs" (1980) 
og George M. Eberhart "UFOs and 
the Extraterrestrial Contact Move- 
ment: a bibliography, vol. 1 & 2" 
(1986), nævner til gengæld slet ikke 
Robert O. Deans navn eller artikler 
fra hans hånd. 


I UFO-Nyt nr. 2/94 skrev jeg lidt om 
astronomiske BBS'er i Danmark og 
Europa. Siden da har jeg selv opret¬ 
tet et BBS. Selve indholdet af data¬ 
basen ligner til forveksling alle an¬ 
dre BBS'er i Danmark. Dog er der 
en enkelt væsentlig undtagelse: 
SUFOI er repræsenteret på mit BBS. 

Fra mit kendskab til de BBS'er 
jeg er bruger på, fandt jeg ud af, at 
når SUFOI er repræsenteret på et 
BBS, vil mange mennesker få mu¬ 
lighed for at hjemtage tekster og ar¬ 
tikler fra tidligere numre af UFO- 
Nyt. 

Det skal dog pointeres, at det i 
starten naturligvis er begrænset, 
hvor ofte en bruger vælger SUFOI's 
område på BBS'et, men der vil ef¬ 
terhånden opstå en "snebold-effekt", 
så flere og flere får kendskab til 
BBS’et og ikke mindst SUFOI. 

Indtil videre er der aftalt en prø¬ 
veperiode, som løber frem til slut¬ 
ningen af 1995, inden for hvilken jeg 
naturligvis håber, at der vil blive vist 
interesse for SUFOI's område. Fak¬ 
tisk er denne ambition allerede ble¬ 
vet opfyldt, idet der har været bru¬ 
gere inde på SUFOI's område og 
downloadet forskellige filer. Dette 
håber jeg naturligvis vil fortsætte. 

Hvis du har en pc, et kommuni¬ 
kationsprogram og et modem, er du 
meget velkommen til at rin^e til Vest 
BBS på tlf. 97 32 50 36. Åbent 24 
timer, alle ugens dage. 

Første gang, du kalder Vest BBS, 
vil du blive bedt om at udfylde et 
spørgeskema. Deterbl.a. spørgsmål 


Hvem ved mere? 


Det virker derfor, som om det på nu¬ 
værende tidspunkt måske kunne 
være mere frugtbart at bore i hr. 
Deans fortid, og finde personer, som 
har kendt ham gennem årene, end at 
udspørge lokale personer i Tim- 
mendorf. Måske er hr. Deans fortid 
ikke helt, som han selv giver udtryk 
for. Og hans beretning derfor heller 
ikke? 

Skulle en af UFO-Nyts læsere 
sidde inde med oplysninger, som 
yderligere kan belyse denne sag, 
hører redaktionen meget gerne 
herom. 


om dit navn, hvor du ringer fra, ko¬ 
deord m.m. Derefter vil du få et 
skærmbillede, der fortæller dig, hvil¬ 
ket sikkerhedniveau du har fået til¬ 
delt. 

Nedenfor er vist en oversigt over 
de sikkerhedsniveauer, der er gæl¬ 
dende på Vest BBS: 

Niveau: Logon tid: Max. 




download: 

10 

30 

200 Kb 

20 

60 

700 Kb 

30 

90 

2.000 Kb 

40 

180 

3.000 Kb 


Niveau 10 opnås, første gang du 
ringer til BBS'et. Hvis alle spørgs¬ 
mål i spørgeskemaet blev besvaret, 
forhøjes du til niveau 20. Niveau 30 
opnås, hvis du har uploadet mindst 
250 KB. Niveau 40 opnås, hvis du 
har uploadet mindst 500 KB. 

Jeg mener selv, at jeg har været 
gavmild med online-tid såvel som 
download-ratio's. Det må være i al¬ 
les interesse, at BBS'et er så aktivt 
som muligt. Og endelig mener jeg, 
at udbudet under alle omstændighe¬ 
der skal være så tilgængeligt som 
muligt. 

Når skærmbilledet med dit 
sikkerhedsniveau har været vist, un¬ 
dersøger BBS'et automatisk, om du 
har post i din personlige postboks. 
Første gang, du ringer til BBS'et, vil 
der naturligvis ikke være post til dig, 
men postsystemet er en af de mange 
muligheder, som BBS'et giver dig. 

Det næste skærmbillede er 
nyhedsbilledet. Det indeholder mine 


Noter: 


1) Organisationen CENAP - Centrale 
ErforschungsnetzAussergewohnlicher 
Himmelsphånomene - ledes af Werner 
Walter og Hansjiirgen Kohier og udgi¬ 
ver tidsskrifterne "CENAP Report" og 
"CENAP-Infoline". 

2) GEP- Gesellschaft zur Erforschung 
des UFO-Phånomens e.V. - ledes af 
Hans-Werner Peiniger og Gerald 
Mosbleck og udgiver tidsskriftet "Jour¬ 
nal flir UFO-Forschung". 

□ 


BBS 


informationer til brugerne, såfremt 
der har været væsentlige ændringer. 
Dette kan fx være installation af nye 
programmer, som betyder en æn¬ 
dring i driften af BBS’et. 

Herefter når du frem til hoved¬ 
menuen, hvorfra du kan vælge menu¬ 
punktet: Fileareas. Dette menupunkt 
er naturligt nok det mest på popu¬ 
lære på ethvert BBS. Det er jo her¬ 
under, at alle programmer er lokali¬ 
seret. 

Fra hovedmenuen kan du evt. 
også vælge menupunktet: Message- 
areas. Her har du mulighed for at 
skrive breve til SysOp (underteg¬ 
nede), andre brugere på BBS'et el¬ 
ler skrive et brev til SUFOI. 

Det er vigtigt, at du er først sik¬ 
rer dig, at du står i det rigtige om¬ 
råde. Fx er det jo ikke så smart at 
skrive et brev til SUFOI, hvis man 
fx står i det område, der hedder: 
User-to-user. 

Indtil videre er der tre post¬ 
områder online på Vest BBS. Disse 
er: 

1 User-to-user. Brug dette område, 
hvis du vil skrive et brev til andre 
brugere på BBS'et. 

2 To and from SysOp. Brug dette 
område, hvis du vil skrive et brev til 
SysOp. 

3 SUFOI. Brug dette område, hvis 
du vil skrive et brev til SUFOI. ^ 

Vest BBS tlf. 97 32 50 36. 


SUFOI på Vest 


AF LARS 
HENRIK 
ANDERSEN 













1 4 UFO-NYT 3/94 


Klassiker 



Bender-mysteriet løst 


AF PER 
ANDERSEN 


Gennem mange år har der verseret beretninger om "mænd i sort", som har 
gjort ufologer tavse. Disse mænd, som man har antaget kom fra FBI eller 
lignende organisationer, gjorde angiveligt også Albert Bender tavs i 1953. 
Efter besøget ville Bender aldrig mere tale om ufoer. Siden er denne historie 
blevet en myte - en myte UFO-Nyt nu kan afsløre sandheden bag. 


Hvem var Bender? 


På tidspunktet for episoden med de 
tre mænd var Albert Bender i 
20'erne. Selv om man havde svært 
ved at tage ham helt alvorligt, var 
han dog ikke direkte skør - blot no¬ 
get umoden. Han boede hos onke¬ 
len, og hans værelse lignede et 
teenagerværelse med monster¬ 
plakater på alle vægge og fyldt med 


I september 1953 holdt Albert Ben¬ 
der op med at interessere sig for 
ufoer. Han havde ellers med succes 
udgivet et ufoblad i 1 1/2 år og var i 
gang med at opbygge en ufo-orga¬ 
nisation i USA og England. Men 
pludselig kunne hans ufo-venner 


ikke komme i kontakt med ham læn¬ 
gere. Og når de gjorde, ville Bender 
ikke snakke om ufoer. 

Bender ville kun fortælle, at han 
var blevet opsøgt af tre mænd i 
mørkt tøj. De var "medlemmer af 
den amerikanske regering" og havde 


fortalt Bender de mest hårrejsende 
sandheder om de flyvende tallerke¬ 
ner. Derefter havde de bedt Bender 
om at holde tæt og droppe sin ufo¬ 
interesse. De havde truet ham og 
appelleret til hans patriotisme. 

Bender var blevet rigtig bange - 
så bange, at han var syg i flere dage. 
Han besluttede at lukke sin ufo-for¬ 
ening og standse bladudgivelsen. 
Det sidste nummer af "Space 
Review" sluttede med sætningen: 
"Vi råder ufo-interesserede til at 
være meget forsigtige." 

På trods af at flere af hans ufo¬ 
venner forsøgte at få mere ud af Ben¬ 
der, mislykkedes alle forsøg. Det 
samme er tilfældet i dag, hvor Ben¬ 
der stadig lever i nærheden af Los 
Angeles. En af vennerne, den legen¬ 
dariske Gray Barker, skrev i 1956 
en bog med titlen "De vidste for 
meget om flyvende tallerkener" 
(They Knew Too Much About 
Flying Saucers). Denne bog var med 
til at skabe myterne om "mænd i 
sort". 

Det eneste, man tilsyneladende 
fik ud af Bender, var bogen "Fly¬ 
vende Tallerkener og De Tre Mænd" 
(Flying Saucers and the Three Men), 
der blev udgivet i 1962 i samarbejde 
med Gray Barker. I bogen påstår 
Bender, at han var blevet bortført til 
planeten Kazik af groteske monstre. 
Alle, incl. Gray Barker, anså dog 
bogen f or at være ren science fiction. 

monstergenstande. Han kunne ligge 
i sengen om natten og foretage "rej¬ 
ser" ud i universet, hvor han så tu¬ 
sindvis af øjne, der kikkede på ham 
fra mørket. 

Bender læste en masse om ufoer, 
og han startede i april 1952 ufo-bla¬ 
det "Space Review". Formålet var at 
bringe alle ufo-interesserede sam¬ 
men. Hans organisation blev drevet 
energisk, og snart havde man hund¬ 
redvis af medlemmer og en afdeling 
i England. 

Også en forskningsafdeling blev 
startet, og det var den, som Gray 
Barker ledede. I denne forsknings¬ 
afdeling befandt sig bl.a. en ung 
mand. August Roberts, fra New Jer¬ 
sey. August Roberts kan faktisk have 
været den person, der medvirkede til 
Albert Benders exit fra ufo¬ 
verdenen. 

En overset hændelse 


For få år siden fik man for første 
gang adgang til Gray Barkers efter¬ 
ladte arkiver, der i dag opbevares af 
biblioteket i Clarksburg (Barker 
døde i december 1984). En gennem¬ 
gang af dette arkiv førte Michael D. 
Sword på sporet af den sandsynlige 
forklaring på Bender-sagen. 

En dag i august 1953 varderen 
usædvanlig hændelse i New Haven. 
Et objekt, der blev beskrevet som en 
"ildkugle", trængte igennem et stort, 
fritstående reklameskilt og efterlod 
et stort hul i det stærke stål. Objek¬ 
tet fortsatte derefter igennem de 
øverste grene af et træ og forsvandt 
over en bakketop omkring 1 km 
væk. 

Den første person på stedet var 
ovennævnte August Roberts fra 
Benders gruppe, og han var vaks nok 


til at fjerne nogle metalfragmenter 
fra skiltet. Han gav stumperne videre 
til Bender. Kort efter ankom Søvær¬ 
nets Artilleri på åstedet og under¬ 
søgte hændelsen nøje. 

Undersøgelsen af metalstump¬ 
erne viste, at de fortrinsvis var af 
kobber. Spørgsmålet var imidlertid, 
hvorfor Søværnets Artilleri var in¬ 
teresseret i hændelsen. Det mest op¬ 
lagte er naturligvis, at hændelsen 
havde relation til tung skyts, og sam¬ 
menholdes dette med beskrivelsen, 
synes det klart, at der kunne være 
tale om et missil på afveje (husk det 
vildfarne missil ved Lumsås på Sjæl¬ 
lands Odde!). 

Ingen publicity - tak 


Michael Sword tror, at FBI eller CIA 
havde Albert Bender og hans gruppe 
under overvågning, lige som det var 
tilfældet med andre fremtrædende 
amerikanske ufo-grupper i 1950'- 
erne. Bl.a. var Bender og hans 
gruppe i gang med at beregne ufoer¬ 
nes baner over hele verden, og dette 
alene ville nok have været af inte¬ 
resse for CIA og FBI. 

Dertil kom så, at August Roberts 
var på missil-scenen, før de officielle 
herrer fra Søværnet nåede det, og 
han havde endda taget prøver, som 
var blevet sendt til analyse hos Ro¬ 
bert Emerson. Emerson var reserve 
i hæren, og han skrev, at han ville 
tage kontakt med atomenergi-kom¬ 
missionen ved Oak Ridge laborato¬ 
riet. 

Alt i alt sikkert nok til, at FBI øn¬ 
skede at lægge en dæmper på Albert 
Benders aktiviteter. Teorien er der¬ 
for, at FBI besøgte Bender for at få 
ham til at holde op med sin leg med 
flyvende tallerkener. Derfor fortalte 


man Bender en så fantastisk histo¬ 
rie, at han aldrig mere ville fortælle 
andet end nonsens om ufoerne. 

Enten vidste og spillede FBI på 
det faktum, at Bender havde en stærk 
fantasi. Eller også var det et tilfælde. 
I hvert fald er der ingen tvivl om, at 
Benders fantasi resulterede i et 
traume, som han aldrig er kommet 
over. 

Officiel politik 


Denne teori er ikke nødvendigvis for 
langt ude. Kort tid forinden, i januar 
1953, var en række videnskabs- 
mænd af CIA blevet bedt om at 
mødes og komme med nogle anbe¬ 
falinger om ufoerne. Gruppen blev 
ledet af fysikeren H.R Robertson, og 
arbejdet er siden blev betegnet som 
Robertson-panelet. 

Gruppens anbefalinger til CIA 
var, at alle observationer skulle for¬ 
klares, interessen for ufoerne skulle 
nedkøles, og befolkningen skulle in¬ 
teressere sig så lidt for fænomenerne 
som muligt. Desuden skulle private 
ufo-grupper "overvåges på grund af 
deres potentielle store indflydelse på 
den offentlige mening ved større 
observationsbølger. Den tilsynela¬ 
dende mangel på ansvarlighed og 
den mulige anvendelse af sådanne 
grupper for undergravende virksom¬ 
hed skal overvejes." 

Noget tyder på, at man mere end 
overvejede at misbruge ufo-grupper 
til undergravende virksomhed. Kun 
godt et halvt år efter at disse anbe¬ 
falinger blev overgivet CIA, mistede 
Albert Bender al interesse for 
uf oerne ef ter et besøg af tre officielle 
personer. □ 

Kilde: Fate, april 1993 



Ny ufo-gruppe? 


Jeg kunne godt tænke mig at få oprettet en ufo-gruppe her i Horsens, men har indtil nu ikke fundet nok 
interesserede. Jeg prøver nu gennem vores udmærkede blad, om der skulle være nogen aflæserne, der kunne 
tænke sig at være med. Det er jo altid godt at være flere om en interessant sag, og vi kunne så samles engang 
imellem og udveksle erfaringer og synspunkter, og eventuelt kikke på aftenhimlen sammen. 

Hvis nogen skulle have interesse heri, kan I kontakte mig på telefon eller skrive til: 

Egon Olsen 
Grønhøj vej 21 
Hatting, 8700 Horsens 
Telefon 75 65 32 42 

Boganmeldelse 


AF OLE 

HENNINGSEN 



På sporet af Nessie 


Alle kender Loch Ness-uhyret af omtale, men at det også i sin tid har fået et 
videnskabeligt navn, nemlig "Nessiteras rhombopteryx", ved måske kun de 
færreste. Navnet betyder i øvrigt (Loch) Ness-vidunderet med den 
rhombeformede finne/vinge. 


Forfatteren Palle Vibe har skrevet en 
ny og anderledes bog om det berømte 
skotske uhyre og de tildragelser, der 
har gjort det så kendt over hele ver¬ 
den. 

Det er ikke første gang, Palle Vibe 
har beskæftiget sig med Nessie, idet 
han allerede i 1970 skrev bogen "Gå¬ 
den i Loch Ness". Også dengang var 
der en slående lighed mellem pro¬ 
blemkomplekset omkring ufo-iagtta¬ 
gelser og beretninger om søslangen. 



- Se, det der vil jeg faktisk kalde 
et sjældent syn ! 


Iagttagelser rapporteres i pressen, 
og der foretages entusiastiske regi¬ 
streringer og undersøgelser. Der duk¬ 
ker film og fotos op af højst forskel¬ 
lig kvalitet og troværdighed. Mere vi¬ 
denskabeligt indstillede forskere træ¬ 
der ind på scenen for en kort be¬ 
mærkning - som oftest uden de helt 
store resultater vurderet med efterti¬ 
dens øjne. 

Tilbage står vi andre med den 
sædvanlige fornemmelse af, at man 
naturligvis ikke kan tage alle oplys¬ 
ninger for pålydende, men må sor¬ 
tere kraftigt i materialet. Og det er 
her, Palle Vibe kommer ind i bille¬ 
det. 

Han gennemgår i sin bog mange 
facts om søen og dens dyreliv. I disse 
spørgsmål må man bl.a. sætte sin lid 
til havbiologen Torben Wolff, direk¬ 


tør for Danmarks Akvarium, som har 
skrevet forordet til bogen. 

Beretningerne fra de ældste tider 
præsenteres, ligesom forfatteren også 
ridser de vigtigste observationer op 
- suppleret med specielle afsnit med 
diskussioner af vigtige fotos og film. 

De mere videnskabeligt prægede 
ekspeditioner gennem de seneste 30 
år omtales behørigt kronologisk. Så¬ 
ledes også en ekspedition foretaget 
af det ansete tidsskrift "National 
Geographic". Etaf medlemmerne var 
sonareksperten Robert B all ard, der 
senere fandt vraget af atlanterhavs- 
lineren Titanic og det tyske krigsskib 
Bismarck. 

I 1970'erne blev der taget flere 
undervandsfotos, der ifølge elektro¬ 
nisk billedbehandling tilsyneladende 
viser en luffe samt uhyrets hals og 
hoved på nært hold. Det var også på 
det tidspunkt, at det videnskabelige 
tidsskrift Nature offentliggjorde en 
artikel om Nessie. Her introducerede 
Verdensnaturfondens stifter. Sir Pe¬ 
ter Scott, også Loch Ness-uhyrets 
videnskabelige navn som "Nessiteras 
rhombopteryx". 


Det faldt ikke i god jord i alle vi¬ 
denskabelige kredse. En skeptiker 
gjorde da også opmærksom på, at 
man ved at bytte lidt rundt på bog¬ 
staverne i navnet også kunne få en 
anden tekst frem: "Monster hoax 
(monster-svindel) by Sir Peter S". 

Mange optagelser fra Loch Ness 
området har i tidens løb givet anled¬ 
ning til hede debatter for og imod, 
hvad der i det hele taget kunne ses 
med baggrund i materialet. Og gu¬ 
derne skal vide, at mange ejendom¬ 
melige og primitive fotos gennem 
årene er blevet præsenteret for en 
undrende offentlighed. 

Et af de mest kendte Nessie-fotos 
er taget af kirurgen dr. Robert K. 
Wilson i 1934. I Berlingske Tidende 
den 20. marts 1994 fortæller vid¬ 
enskabsjournalisten Jens J. Kjær- 
gaard, at nu er også dette berømte 
foto aflivet. På sit dødsleje har en af 
de medvirkende fortalt, at der i vir¬ 
keligheden var tale om en model¬ 
ubåd, som blev forsynet med en over¬ 
bygning af plastisk træ. Materialet 
var formet og malet, så det lignede 
en hals og et hoved. 

















Boganmeldelse 

(Tegning: Berlingske Tidende , 20. marts 1994) 


Selv om man som oftest trækker på 
smilebåndet og måske mumler lidt 
om whisky og turistchefer, når talen 
falder på Nessie, så anfører Palle 
Vibe i sin bog, at turistmyndig- 
hederne i området ikke gennem årene 
har gjort Loch Ness-området til et 
turistcentrum, hvor man på alle mu¬ 
lige måder forsøger at score kassen. 
Attraktionen er stadig det skotske 
højland. 

Efterhånden er der udkommet en 
del bøger på dansk om det skotske 
søuhyre. Også UFO-Nyts redaktør 
Kim Møller Hansen har for nogle år 
siden skrevet en bog for børn og unge 
om Loch Ness-uhyret. 

Palles Vibes bog udmærker sig 
især ved også at beskæftige sig med 
de ting, der er sket på Nessie-områ- 
det gennem den seneste halve snes 
år. Bogen indeholder endvidere en 
omtale af de spillefilm og videoer, 
der omhandler uhyret. Bogen er rigt 
illustreret med tegninger og fotos. 
Læs bogen, hvis du ønsker en intro¬ 
duktion til dette fascinerende emne. 


Dansk ekspedition 
til Tunguska 


I skrivende stund er en dansk ekspe¬ 
dition på vej til Tunguska-området 
med astronomen Hans Jørn Fogh 
Olsen fra Brorfelde-observatoriet i 
spidsen. Ekspeditionens 20-25 del¬ 
tagere kan forvente en særdeles an¬ 
derledes og formentlig anstrengende 
tur til området, hvor den gådefulde 
tildragelse fandt sted i 1908. 

Det bliver ikke udelukkende en 
spændende turisttur, idet ekspeditio¬ 
nen har allieret sig med den russiske 


forsker Jevgenij Kolesnikof fra Mo¬ 
skvas Universitet. Han har viet en 
stor del af sin forskning til Tunguska- 
mysteriet og har deltaget i utallige 
tidligere ekspeditioner til området, 
hvorfra han har hjembragt videnska¬ 
belige prøver til undersøgelse. 

Kolesnikof vartidligere i år i Dan¬ 
mark, hvor han på observatoriet i 
Brorfelde ved Holbæk sammen med 
H.J. Fogh Olsen fortalte ekspedi¬ 
tionsdeltagerne, hvilke strabadser og 


oplevelser, der ventede dem. 

Deltagerne medbringer udstyr, 
som skulle muliggøre udgravningen 
af et snit af undergrunden, en tørve- 
søjle, hvis indhold senere skal under¬ 
søges nærmere af Kolesnikov. En del 
prøver hjembringes endvidere til 
planetforskeren, professor Kaare 
Lund Rasmussen ved Odense Uni¬ 
versitet, der også skal deltage i un¬ 
dersøgelserne i et forsøg på at løse 
den 86-årige gåde. □ 

To uforklarlige dage 


Den 18.-19. juni 1994 afholdt det engelske blad "Fortean Times" sin første 
kongres om mystiske og uforklarlige emner. Omkring 800 mennesker mødte 
op for at høre om alt fra ufoer og spontan selvforbrænding til søslanger og 
religiøse visioner. Langt de fleste besøgende var fra England/ men der var 
også inviteret gæster fra USA, Frankrig og Irland. Og der var såmænd også 
en enkelt dansker, nemlig denne artikels forfatter, der havde vovet sig in¬ 
denfor. 


TEKST & 
FOTOS: 

LARS THOMAS 



VIGNETTER: 

HUNT 

EMERSON 


Der skete meget i løbet af kongres¬ 
sens to dage. 29 foredrag og diskus¬ 
sioner løb af stablen i de to fore¬ 
dragssale, og der var også filmfore¬ 
visninger, kunstudstilling og et my¬ 
stisk marked, hvor man kunne købe 
alt fra bøger med svaret på livets 
gåde til t-shirts, der ville lyse rødt, 
hvis man skulle komme i nærheden 
af et rumskib. 

Den amerikanske forfatter 
Charles Fort (1874-1932) var pioner 
inden for indsamlingen og studiet af 
mærkelige og uforklarlige fænome¬ 
ner. Han lagde stor vægt på, at man 
hverken måtte tage fænomenerne 
eller sig selv for højtideligt. Den ind¬ 
stilling har holdt sig blandt Forts 
åndelige efterkommere, for da Bob 
Rickard, redaktøren af "Fortean Ti¬ 
mes" indledte kongressen, skete det 
med disse ord: 

"Inden vi begynder, har jeg en en¬ 
kelt praktisk bemærkning. Folk, der 
er bevæbnet med potentielt livsfar¬ 
lige våben, såsom oversavede agur¬ 
ker, overmoden gruyere-ost eller 
dybfrosne kænguruhaler, bedes af¬ 
levere dem i garderoben. Vi skulle 
jo gerne have en både sjov og inte¬ 
ressant weekend." 

Og så gik det løs. 

Da foredragene foregik samtidig 
i to sale, var det umuligt at få det 
hele med, men med lidt behændig 
løben frem og tilbage lod det sig al¬ 
ligevel gøre at blive præsenteret for 
alle de emner, der blev behandlet i 
løbet af kongressen. 

For ufo-interesserede var der to 
særligt bemærkelsesværdige emner. 
Det ene var bortførelserne - eller 
spacenappings, som englænderne er 
begyndt at kalde fænomenet. Det an¬ 
det var korncirklerne, disse mysti¬ 
ske fladtrykte mønstre, der i så stor 
grad har hærget engelske kornmar¬ 
ker. 



Bob Rickard , redaktør af 
"Fortean Times ", indleder 
kongressen UNconvention94. 


Diskussionerne og foredragene om 
bortførelserne var præget af engelsk 
ufo-forsknings store dame, Jenny 
Randles, og amerikaneren David Ja¬ 
cobs, der har hypnotiseret ikke så få 
ofre for den slags bortførelser. 

Det var meget svært at nå frem 
til nogen form for konklusion efter 
at have hørt historier om bortførel¬ 
ser i 37, time. Det kunne muligvis 
skyldes, at udluftningen i foredrags¬ 
salene var meget dårlig, og der der¬ 
for var omkring 32 graders fugtig 
varme sidst på dagen. Men det 
skyldtes i høj grad også, at de for¬ 
skellige deltagere havde meget svært 
ved at se tingene fra andre synspunk¬ 
ter end deres egne. 

Yderst tankevækkende var det 
dog at få at vide, at bortførelses¬ 
historier fra Østeuropa først er be¬ 
gyndt at dukke op, efter at nogle af 
Jenny Randles bøger er oversat og 
udgivet i disse lande. Tilhængerne 
mente naturligvis, at det simpelthen 
har givet folk med disse historier 
mod til at stå frem, mens de mere 
skeptisk indstillede mente, at det 
hele stadigvæk var en spørgsmål om 
indbildning, og at de med bøgerne 


simpelthen havde fået en opskrift på, 
hvordan de bedst og nemmest kunne 
bilde sig selv noget ind. 

Hvor bortførelser tilsyneladende 
er et studieemne, der i meget høj 
grad er på vej frem, synger korn¬ 
cirklerne derimod på sidste eller i 
hvert fald næstsidste vers. Forfatte¬ 
ren Paul Ful ler gennemgik beviserne 
for og imod, men måtte indrømme, 
at der efterhånden ikke var så me¬ 
get tilbage, der talte for. 

En hård kerne mener stadig, at 
selv de mest komplicerede korn¬ 
cirkler er ægte, og at de er kode- 
meddelelser fra andre intelligenser, 
enten ude fra rummet eller fra Mo¬ 
der Jord selv. De fleste er dog nået 
frem til, at hovedparten af korn¬ 
cirklerne er svindel. Det er ikke 
mindst amerikaneren Jim Schnabels 
bog "Round in circles", der har sat 
gang i denne diskussion (se fx UFO- 
Nyt 2/94 side 18-19). Hvis der over- 



lan Rowland viser ; hvordan man 
bøjer to skeer uden hekseri. 

hovedet ligger et naturfænomen bag¬ 
ved, er det sandsynligvis kun skyld 
i de allersimpleste cirkler. 

Muligheden for at mange andre 
fænomener også er svindel, blev li¬ 
geledes taget under behandling i 
kongressens løb. Der blev dels vist 
en video med de tricks, indiske fa¬ 
kirer bruger for at narre deres publi¬ 
kum, og dels optrådte Ian Rowland, 
der med egne ord er "psykiske svind¬ 
ler". Han kunne alt det. Uri Geller 
kunne, og mere til. 

Det mest interessante indslag i 
denne forbindelse var dog en panel¬ 
diskussion om svindel. Her vakte 
Doc Shiels en hel del opsigt. Han 
har, som det har vist sig i de senere 
år, stået bag en flere svindelnumre, 
blandt andet havuhyret Morgawr, 
der blev fotograferet i det sydlige 
Cornwall i 1976, men det var nu ikke 
så meget det, der vakte opsigt under 
kongressen. Det var mere det fak¬ 
tum, at han på det pågældende tids- 



Karl Shuker, Englands førende 
kryptozoolog , fortæller om nye 
mystiske dyr. 


punkt havde været vågen i tre døgn 
og drukket tæt hele tiden. 

Doc Shiels var dog et afgjort un¬ 
derholdende element, ikke mindst da 
han om søndagen optrådte på slap 
line i en halv time, uden at det på 
noget tidspunkt gik op for nogen, 
allermindst ham selv, var det egent¬ 
lig var, han lavede. 

Det vakte også en del moro, at 
selve kongressen var plaget af tilsy¬ 
neladende uforklarlige uheld. Blandt 
andet forsvandt to af foredragshol¬ 
derne sporløst, og Mary Seal, der 
skulle have holdt et foredrag om 
sammensværgelser (den amerikan¬ 
ske regering holder utallige ufoer 
skjult, og har haft kontakt med ver¬ 
densrummet i flere årtier, de vil bare 
ikke fortælle os det!), turde ikke 
møde op alligevel. 

Blandt de mange andre spæn¬ 
dende emner kan nævnes: kold fu¬ 
sion (nej, man kan stadig ikke blive 
enige om, hvorvidt det var et svin¬ 
delnummer, eller om der virkelig var 
noget om snakken), visioner af Jom¬ 
fru Maria (der bliver stadig flere og 
flere af dem. Forventer folk mon, at 
verden går under år 2000?) og 
vandrehistorier (de er ikke helt så 
moderne, som man normalt tror. 
Nogle af dem kan spores 350 år til¬ 
bage i tiden). 

De to sidste emner på kongres¬ 
sen, kryptozoologi og spontan selv¬ 
forbrænding, var i sig selv spæn¬ 
dende, men gav også mulighed for 
at gøre interessante psykologiske 
studier. Hvor der nemlig var en me¬ 
get interesseret og dermed frugtbar 
holdning til kryptozoologi, var diskus¬ 
sionen om spontan selvforbrænding 
et godt eksempel på, hvor meget man 
spilder tiden, når to parter under in¬ 
gen omstændigheder vil høre på den 
andens argumenter. 

Kryptozoologien blev bl.a. be¬ 
handlet af Rip Hepple, en af de vir¬ 
kelige veteraner inden for udforsk¬ 
ningen af Loch Ness. Han har be¬ 
søgt den store skotske sø mindst en 
gang om året de sidste 30 år. Han 
gav en historisk gennemgang af hele 
Loch Ness-affæren, og der var en del 
stof, som skeptikere nok burde 
tænke lidt mere over. Blandt andet 
er det jo så nemt at sige, at det er 
noget, den lokale turistforening har 
fundet på. Hvis det er tilfældet, hvor¬ 
for var det så de lokale myndighe¬ 
der, heriblandt medlemmer af turist¬ 
foreningen, der forbød "Loch Ness 
Investigation Project" at fortsætte 
sine undersøgelser? Det havde ellers 
trukket mange turister til. 

Der kom også interessante oplys¬ 
ninger frem i forbindelse med den 
såkaldte afsløring af et af de aller¬ 


mest kendte billeder af Loch Ness- 
uhyret. Det skulle efter sigende fore¬ 
stille en legetøjsubåd med en kun¬ 
stig hals af plastisk træ ovenpå, og 
en klump bly nedenunder til at give 
den balance. Det kedelige er bare, 
at en sådan ubåd, der i forvejen næ¬ 



sten ingen opdrift havde, ville synke 
som en sten, hvis den fik en klump 
bly i halen og en ordentlig klat pla¬ 
stisk træ sat ovenpå. Og så kunne 
man forøvrigt slet ikke få plastisk 
træ på det tidspunkt! 

Spontan selvforbrænding blev ta¬ 
get under behandling af en større for¬ 
samling. Dels en tidligere kriminal¬ 
betjent og en brandmand, der har 
været tilkaldt til flere tilfælde, som 

> 



Rip Hepple fortæller om sine 30 
år ved Loch Ness. 

kunne se ud til at være eksempler 
på spontan selvforbrænding, og dels 
Jenny Randles, der ud over sin ufo¬ 
interesse også har forsket i og skre¬ 
vet om SHC, som det ofte kaldes 
(Spontaneus Human Combustion). 
Og endelig var der så amerikaneren 
Joe Nickell, der er privatdetektiv, 
men som også bruger meget tid til 
at udforske uforklarlige fænomener. 
Joe Nickell er medlem af CSICOP, 
og derfor meget, meget skeptisk an¬ 
lagt. Nogle vil nok kalde ham en¬ 
øjet og snæversynet. 

SHC er et meget mystisk fæno¬ 
men, hvorved mennesker brænder 
op under forhold, hvor der tilsyne¬ 
ladende ikke er nogen ydre årsager 
til branden. Det er, som om ilden er 
kommet inde fra menneskets krop. 
Ydermere er det pågældende men¬ 
neske ofte brændt så grundigt, at der 
ikke er ret meget andet end aske til¬ 
bage. Selv skelettet er reduceret til 


pulver, og det kan normalt ikke en¬ 
gang en krematorieovn klare. 

Diskussionen omkring SHC har 
raset i flere hundrede år, og den er i 
allerhøjeste grad ikke afsluttet 
endnu, hvis man skal dømme efter 
den SHC-debat, der afsluttede kon¬ 
gressens første dag. Diskussionen 
var yderst livlig. SHC er tydeligvis 
et emne, der virkelig kan sætte folks 
følelser i kog, men den var alt andet 
end frugtbar. 

Specielt var Joe Nickell nedla¬ 
dende og arrogant over for alle, der 
bare overvejede, om SHC eksiste¬ 
rede. Det lykkedes ham at vende 
samtlige tilhørere imod sig, da han 
på et tidspunkt sagde, at enhver 
kunnese, at SHC varen umulighed, 
hvis vedkommende brugte sin sunde 
fornuft, men det var selvfølgelig 
noget, der ville være denne forsam¬ 
ling yderst fremmed. 

Jenny Randles var ikke til megen 


hjælp i den modsatte retning, for hun 
brugte det meste af sin tid på at 
skælde Joe Nickell ud for at være 
snæversynet. De eneste, der tog det 
roligt, var brandmanden og politi¬ 
manden, som af egen erfaring måtte 
sige, at de havde oplevet folk blive 
dræbt ved brande under omstændig¬ 
heder, som ikke kunne forklares på 
normal vis. Om det så var SHC eller 
ej, kunne de ikke udtale sig om, men 
de mente, at det burde undersøges 
nærmere. 

Og den holdning er måske nok no¬ 
get af det vigtigste, man kunne tage 
med sig hjem fra UNconvention94. 
Alle mystiske fænomener er en nær¬ 
mere undersøgelse værd, om ikke 
andet så for at finde ud af, hvorfor 
så mange mennesker interesserer sig 
for det, eller påstår de har oplevet 
det. 

□ 


Kig på himlen 


Astronomiske fænomener i tidsrummet 15. august 


Merkur. Årets klart bedste mulighed 
forat se Merkur var i midten af juli, 
men der kommer også ganske gode 
muligheder her i efteråret. Vi skal 
dog helt hen i slutningen af oktober 
og november, før muligheden viser 
sig. 

Den 6. november er Merkur 
længst vest for Solen og står op hele 
2 timer før Solen. Ganske vist er tus¬ 
mørket i november på 41 minutter, 
men der er alligevel tid nok til at 
finde planeten. Merkur lyser ikke 
særlig svagt; den er bare svær at 
finde, fordi den ligger så tæt på So¬ 
len. Den 2. november kan man finde 
Merkur 4 grader nord for Månen, og 
den 3. november indtræfferen inte¬ 
ressant konjunktion, idet Merkur er 
at finde kun 4 grader nord for den 
klare stjerne Spica. 

Venus. Venus bevæger sig lige¬ 
som Merkur i en bane, der ligger 
tættere på Solen end Jordens bane. 
Faktisk er Venus hen ved 50 mio. km 
tættere på Solen, end Jorden er. Ve¬ 
nus har endvidere en meget tæt at¬ 
mosfære, som reflekterer meget af 
det lys, som sendes fra Solen. Der¬ 
for skinner Venus meget kraftigere 


end de andre planeter. Planeten skal 
for øjeblikket findes som aften¬ 
stjerne lavt i vest efter solnedgang. 
Men man skal skynde sig, for alle¬ 
rede i begyndelsen af september vil 
den være fortætpå Solen til at kunne 
iagttages. 

Mars. "Den Røde Planet" kom¬ 
mer ikke i opposition til Solen i 
1994, men der bliver alligevel gode 
muligheder for at iagttage den orange¬ 
røde planet. Mars står for øjeblikket 
op lidt før midnat, men vil stå op tid¬ 
ligere og tidligere, således at den 
bliver synlig en større del af natten. 
Den 1. september kan "kriger¬ 
planeten" således findes 4 grader 
nord for Månen. 

Jupiter. Jupiter har været i oppo¬ 
sition til Solen i år, og går nu ned 
tidligere og tidligere. Man kan dog 
stadig nå at se planeten, men mod 
midten af september vil Jupiter stå 
fortæt på Solen til at kunne iagtta¬ 
ges. 

Saturn. Saturn er i opposition til 
Solen den 1. september, og kan så¬ 
ledes ses hele natten. Den 22. august 
står Saturn 7 grader syd for Månen, 
mens den omkring den 20. septem- 


til 15. november 1994 

ber kan findes 7 grader syd for Må¬ 
nen. I en almindelig prismekikkert 
kan man se Saturn som en lidt flad¬ 
trykt planet. Man skal op på forstør¬ 
relser omkring de 50 for at kunne se 
ringene. Saturn lyser med et klart, 
lidt gulligt lys, som overstråler de 
fleste stjerner. 

Uranus og Neptun. Begge plane¬ 
ter har været i opposition, så dette 
års muligheder for at observere dem 
uden egentlige astronomiske kikker¬ 
ter er overstået. 

Meteorer. Efter en forhåbentlig 
god Perseidesværm kan man nu 
glæde sig til oktober, hvor den næ¬ 
ste store meteorsværm indtræffer. 
Sværmen hedder Orionideme og har 
maximum omkring den 21. oktober. 
Der vil ikke kunne ses lige så mange 
meteorer som ved Perseiderne, men 
dog nok til at give 20-30 stjerneskud 
i timen. 

Sommertid. Sommertiden slutter 
den 25. september klokken 03.00, 
hvor urene stilles til klokken 02.00. 

Total solformørkelse. Den 3. no¬ 
vember indtræffer en total solfor¬ 
mørkelse, som dog ikke kan ses fra 
Danmark, men fra Sydatlanten. □ 

KORT FORTALT 

Ida har en måne 



Asteroiden Ida med den nyopdagede måne Ida-2 (helt til højre i billedet) 
fotograferet af rumsonden Galileo. Foroven t.h. ses Ida-2 i kraftig 
forstørrelse. (Foto: NASA) 


Den amerikanske rumsonde Galileo 
har på sin færd gennem rummet den 
28. august 1993 i en afstand af 
10.900 km som planlagt taget bille¬ 
der af asteroiden Ida. 

Det spændende ved optagelserne 
er, at Ida viser sig at have en måne. 
Det er første gang, astronomerne har 
fundet en måne i omløb om et så lille 
himmellegeme som en asteroide. 

Idas måne har fået navnet Ida-2, 
medens den Internationale Astronau- 


Stadig 

Vi har tidligere i UFO-Nyt berettet 
om sten, som vi har fået ind til un¬ 
dersøgelse for evt. forbindelse med 
nedfald af meteoritter. 

Samtidig er der redegjort for, 
hvorledes disse kan tage sig ud. I 
forrige nummer omtalte vi bl.a. et 
slaggelignende materiale på ca. 42 g, 
der for år siden er fundet ved stran¬ 
den på føstsiden af Gedser Odde. 


tiske Union (IAU) foreløbig anven¬ 
der den mere officielle betegnelse 
1993 (243) 1. 

Ida selv har en størrelse på ca. 56 
km x 24 km x 21 km, medens dens 
lille måne blot er 1,5 km i diameter. 
Dog har man alligevel kunnet regi¬ 
strere visse strukturer i månens over¬ 
flade, bl.a. muligvis et større krater. 

Galileo passerede asteroiden Ida 
med en fart af 12,5 km/s, og i løbet 
af 5 timer blev der foretaget målin- 


Desværre var der ingen tvivl om, at 
det var en eller anden form for jern- 
slagge, hvilket tydeligt fremgik af 
materialets struktur. Slaggen indeholt 
dog tilsyneladende en del små kug¬ 
ler, som om der var indsmeltet - nu 
delvist forvitrede - jemhagl i mate¬ 
rialet. 

SUFOI sendte derfor slaggen til 
nærmere undersøgelse hos civilinge- 


ger og optaget billeder. Få grund af 
fejlen på hovedantennen på Galileo 
kan man kun med besvær få over¬ 
ført de store mængder data fra rum¬ 
sonden til modtagestationerne på 
Jorden. 

Den norske rumfartsekspert Erik 
Tronstad oplyser i tidsskriftet "Nytt 
om romfart", at to forskergrupper 
uafhængigt af hinanden fandt Ida-2 
ved nøjere analyse af overførte bil¬ 
leder. Forskerne mener, at den mest 
sandsynlige forklaring på dannelsen 
af Ida-2 er, at den blev dannet samti¬ 
dig med "moderplaneten" Ida, dåen 
endnu større asteroide blev delt ved 
et sammenstød. Det er mindre sand¬ 
synligt, at Ida-2 er udkastet materiale 
fra en kraterdannelse, ligesom den 
formentlig ikke kan være et indfan¬ 
get, forbipasserende materiale. Der¬ 
til må Idas tyngdekraft anses for at 
være for lille. 

NASA regner med, at rumsonden 
Galileo har taget flere gode og mere 
detaljerede billeder af Ida-2. Der vil 
dog gå nogen tid, inden disse data 
fra sonden er overført til Jorden og 
tilgængelige forforskerne. Man reg¬ 
ner med, at disse billeder vil være 3- 
5 gange mere detaljerede, end det 
offentliggjorte, som viser månen Ida- 
2 i en afstand af ca. 100 km fra aste¬ 
roiden Ida. Forskerne agter nu at få 
overført flere billeder end først plan¬ 
lagt, så man kan lede efter flere Ida- 
måner. □ 


niør Vagn F. Buchwald, ansat ved In¬ 
stituttetfor Metallære ved Danmarks 
Tekniske Universitet i Lyngby. Han 
er samtidig en af verdens førende 
eksperter i jemmeteoritter 

I sit svar til SUFOI er Buchwald 
ikke i tvivl om, at slaggen stammer 
fra jemfremstilling i 1900-tallet. Og 
med baggrund i findestedet er han 
tilbøjelig til at tro, at slaggen stam- 


ingen meteoritter 

mer fra et tysk eller polsk stålværk, 
og at den måske kunne have været 
ballast på et skib. 

Slaggen er umagnetisk og har 
længe været bearbejdet af bølger. De 
metalhagl, som man umiddelbart 
mener at se indsmeltet i materialet, 
er efter Buchwalds opfattelse reflek¬ 
ser i porerne i glasset i jernslaggen. 

En af UFO-Nyts læsere på Vest¬ 


sjælland har i forsommeren kontak¬ 
tet os, da også hun lå inde med en 
ejendommelig sten. Ved et besøg i 
juni blev det dog ved selvsyn opkla¬ 
ret, at der var tale om en lidt specielt 
mørk, rund kugle af flint med rust¬ 
aftegninger på ydersiden. En anden 
tilsvarende sten, som var fundet uaf¬ 
hængig af den første, viste sig også 
at være kugleflint. 


Selv om meteoritfund er yderst sjæld¬ 
ne, vil vi alligevel bede læserne om at 
være opmærksommme på mulighe¬ 
den for fund af meteoritter. Kontakt 
Ole Henningsen på tlf. 53 94 11 69, 
hvis du ligger inde med en ejendom¬ 
melig sten, som har nogle af de ka¬ 
rakteristika for meteoritter, som blev 
nævnt i UFO-Nyt nr. 2/1994. 

□ 



Eksplosionerne i 
atmosfæren 



Tegningen viser fordelingen af kraftige meteornedslag registreret af 
satellitter fra 1975 til 1992. (Tegning: Ole Henningsen) 


Da der i forrige nr. af UFO-Nyt kort¬ 
fattet blev berettet om mystiske eks¬ 
plosioner i Jordens atmosfære, var 
det med baggrund i foreløbige infor¬ 
mationer. 

I de seneste måneder er oplysnin¬ 
gerne blevet bekræftet, idet ameri- 

I kanske myndigheder nu har frigivet 
og offentliggjort rapporter om 136 
kraftige eksplosioner i Jordens at¬ 
mosfære. Lysfænomenerne er regi¬ 
streret af amerikanske satellitter i 
kredsløb om Jorden i perioden 1975- 
1992. 

Der er nu ingen tvivl om, at satel¬ 
litterne i virkeligheden registrerer 
meget kraftige meteorer. 

Satellitternes opgave er egentlig 
at forsyne Det amerikanske For¬ 
svarsministerium med oplysninger 
om kernevåbensprængninger og 
visse typer raketaffyringer. Under 
Golf-krigen blev netværket af satel¬ 
litter bl.a. brugt til at registrere af¬ 
fyringen af de irakiske Scud-missi- 
ler. Fænomenerne har for en mindre 
dels vedkommende været synlige fra 
Jordens overflade som gigantiske 
lyseksplosioner. Dog optræder en 
betragtelig del af energiudladningen 
fra selve eksplosionen i det infrarøde 
spektrum, som man jo ikke umiddel¬ 
bart kan opfatte med det blotte øje. 
Adskillige af fænomenerne har end¬ 
videre været af særdeles kort varig¬ 
hed. 

I april 1988 registrerede de ame¬ 
rikanske satellitter en meget kraftig 
lyskugle i (den astronomiske) stør¬ 
relsesorden -24,3 over det vestlige 
Stillehav. Denne hidtidige "rekord" 
blev dog slået allerede den 1. februar 
i år, hvor seks forskellige satellitter 
både i synligt og infrarødt spektrum 
kl. 22.38 UT registrerede en særde¬ 


les kraftig ildkugle over Stillehavet. 
Fænomenet var et kort øjeblik mere 
lysstærkt end størrelse -25 og om¬ 
trent lige så stærkt lysende som So¬ 
len. 

Registreringen er blevet analyse¬ 
ret af forskere ved Sandia og Los 
Alamos National Laboratories. 
Hemmeligtstemplede detaljer om 
hændelsen er derefter blevet frigivet 
og offentliggjort i marts 1994. 

Det var muligt at positionsbe¬ 
stemme meteoret, som fløj fra syd¬ 
øst mod nordvest i flere sekunder 
med voksende lysstyrke, indtil det 
eksploderede i ca. 20 kilometers 
højde. Dette foregik ca. 300 km syd¬ 
øst for den lille ø Kusaie i Mikrone- 
sien i Stillehavet, hvor den i hvert 
fald visuelt blev iagttaget af to for¬ 


bløffede lokale fiskere. 

Beregningerne tyder på, at eks¬ 
plosionen i atmosfæren udløste en 
energi svarende til omtrent halvde¬ 
len af Hiroshima-atombomben i 
1945. 

Satellitterne har tilsyneladende 
ikke registreret denne type lysfæno¬ 
mener over Danmark. De nærmeste 
ser ud til at være tre nedslag over 
Irland og det nordlige England. 

Forskerne David Morrison og 
Kevin Zahnle fra NASAs Ames Re¬ 
search Center i USA mener, at den 
registrerede ildkugleeksplosion i 
realiteten kan betragtes som en min¬ 
dre version af den mystiske eksplo¬ 
sion, der den 30. juni 1908 lagde 
store områder øde i Tunguska i Si¬ 
birien. □ 

CSICOP's facade 
bryder sammen 


CSICOP - den magtfulde amerikan¬ 
ske skeptikergruppe - gør en stor ære 
i at kalde sig åben, samtidig med at 
man er skeptiske. I en stor artikel i 
deres blad "Skeptical Inquirer" gen¬ 
nemgår en af stifterne, Paul Kurtz, 
en række forskellige former for skep¬ 
tikere. 

Paul Kurtz gennemgår begreber 
som "nihilisme", "neutrale skepti¬ 
kere" og "vantro". Derefter beskri¬ 
ver Kurtz den holdning, som han 
mener, CSICOP har. Herunder kal¬ 
der han CSICOP's holdning for po¬ 
sitiv og konstruktiv. Derudover skri¬ 
ver Kurtz: 

"Den nye skepticisme er ikke dog¬ 
matisk, for den indebærer, at vi al¬ 
drig på forhånd skal være afvisende 


og lukke døren for enhver form for 
ansvarlig undersøgelse...Skepticisme 
i denne forstand giver et positivt og 
konstruktivt grundlag, som kan 
hjælpe os med at fortolke det kos¬ 
mos, som vi lever i, og opnå visdom 
i forløbet...Endelig skal de skeptiske 
altid være åbne over for nye mulig¬ 
heder og uventede afvigelser i tan¬ 
kegangen. De skal altid være villige 
til at forkaste selv de mest etablerede 
principper i lyset af yderligere under¬ 
søgelser." 

Jeg var ved at falde ned af stolen, 
da jeg læste dette. Og jeg er sikker 
på, at alle, der kender CSICOP, også 
er overraskede. Men papir er jo me¬ 
get taknemmeligt, hvilket ovenstå¬ 
ende er et skoleeksempel på. 


Realiteterne fremgår jo heldigvis af 
andre kilder. Bl.a. på "Sky Channe!" 
har man kunnet se en interessant 
dokumentarudsendelse om CSICOP. 
Heri bliver ovennævnte Paul Kurtz 
interviewet om sit arbejde med 
CSICOP, og en af hans udtalelser er, 
at "hvis vi [CSICOP] ikke var der, 
ville vi blive oversvømmet af alle de 
paranormale"! 

Ja, det er samme Paul Kurtz i 
begge tilfælde. Sagde nogen dr. 
Jekyll og mr. Hyde? □ 

Kilder: 

Skeptical Inquirer, vinter I 994 
TV-udsendelse om CSICOP 


Rekord i vrøvl 


Meget af uf ologien i U S A drejer sig 
i disse år om de såkaldte "bortførel¬ 
ser", hvor folk under hypnose fortæl¬ 
ler diverse historier om rumskibe og 
bortførelser. Der er næsten konkur¬ 
rence om, hvem der har de mest fan¬ 
tastiske historier - og hvilken ufo¬ 
forsker, der kan fremvise de fleste 
tilfælde! 

N u e r Mary Oscarson, der e r i be¬ 
gyndelsen af 30'erne, kommet i sø¬ 
gelyset med påstande om, at hun har 
været bortført mere end 100 gange, 
første gang som 7 årig. Da hun blev 
interviewet af CNN i april, var den 
nyeste bortførelse kun 15 dage gam¬ 
mel. Hun hævder også, at der findes 


et fremmedlegeme i hendes arm - 
indopereret af rumfolkene. Dette 
fremmedlegeme rør på sig, hver gang 
hun skal bortføres, så hun kan nå at 
være godt forberedt. 

Ofte sker bortførelserne om nat¬ 
ten. Oscarson vågner, og rumfolkene 
materialiserer sig lige for øjnene af 
hende. Hun bliver derefter transpor¬ 
teret gennem vægge og lukkede vin¬ 
duer uden besvær. Nogle gange sker 
det, mens andre mennesker sover i 
et andet rum. Vidnerne bliver så væk¬ 
ket af en høj lyd. De kan imidlertid 
ikke røre sig og derfor ikke checke, 
hvad der foregår. Normalt kan de 
heller ikke huske noget fra en tids¬ 


periode på fra 20 minutter til flere 
timer. 

Mary Oscarsons påstande støttes 
af en af de kendte bortførelses-gu¬ 
ruer i USA, dr. John Mack fra Harv- 
ard universitetet. Samme Mack er 
netop nu aktuel med bogen "Ab- 
duction: Human Encounters with 
Aliens", som han forsøger at mar¬ 
kedsføre meget aggressivt! Pudsigt 
nok har John Mack slet ikke forsøgt 
at røntgenfotografere Oscarsons arm 
forat finde fremmedlegemet eller in¬ 
terviewe nogle af de påståede vidner. 

□ 

Kilde: SUN , juli 1994 

Elisabeth Klarer død 



Kontaktpersonen Elisabeth Klarer 
døde i foråret 1994. 


I foråret 1994 døde kontaktpersonen 
Elisabeth Klarer 83 år gammel. Elisa¬ 
beth Klarer hørte til den gamle garde, 
som sikkert kun få af vore læsere ken¬ 
der. 

Elisabeth Klarer havde en musik¬ 
pædagogisk uddannelse og var sekre¬ 
tær i det daværende sydafrikanske 
interplanetariske selskab, dannet i 
1953. 

Kendt i bredere kredse blev Elisa¬ 
beth Klarer, da hun fortalte, at hun den 
27. december 1954 i Natalprovinsen i 
Sydafrika havde set et rumfartøj kom¬ 
me tæt på og svæve lavt overjorden. 
Hun fortalte senere i en lille bog om 
det uudslettelige indtryk, som den 
smukke pilot med det lyse hår gjorde 
på hende, før han igen forsvandt med 
sit fartøj. 

Da hun en dag et par år efter var 
taget til byen Durban med sine to børn, 
fik hun pludselig en kraftig tilskyn¬ 
delse til at tage tilbage til det sted, hvor 
hun tidligere havde haft sin nær¬ 
observation. På samme sted mødte hun 
den 7. april 1956 igen sin rummand, 
der var landet med et fartøj, ca. 20 m i 
diameter. 

Fru Klarer fortalte, at hun blev in¬ 
viteret om bord og fik en mindre rund¬ 


flyvning over området, samtidig med 
at hun kommunikerede i stor stil med 
besætningen, der skulle komme fra 
Venus. Nogle måneder senere, den 17. 
juli 1956, tog hun en række fotos af 
rumskibet, der igen var på besøg over 
Drakensberg. 

I det skandinaviske område fik hen¬ 
des kontaktberetning en vis udbre¬ 
delse, navnlig fordi det svenske forlag 
Parthenon i Helsingborg under ledelse 
af Edith Nicolaisen fik historien over¬ 
sat til svensk og udgivet i et lille hefte 
"I rymdskepp over Drakensberg". 

En af mine bekendte, den nu afdøde 
teosof biskop Otto E. Viking, havde i 
1959 lejlighed til at træffe Elisabeth 
Klarer under hans foredragsturne i 
Sydafrika. Han fortalte mig senere 
herom: 

"Hun overværede et af mine fore¬ 
drag i Johannesburg, hvor jeg talte om 
broderskab mellem menneskene. Vi 
havde en lang og interessant samtale 
efter foredraget, om hvilket fru Klarer 
udtalte sig overordentligt rosende. 
Hvad der særligt interesserede mig var, 
at hun sagde, at den filosofi og det livs¬ 
syn, jeg gav udtryk for i foredraget, er 
helt sammenfaldende med venus- 
ianernes. 

Elisabeth Klarer gjorde et overor¬ 
dentligt stærkt indtryk af at være en 


Elisabeth Klarer hævdede at have 
fotograferet et rumskib fra Venus 
over Drakensberg i Sydafrika den 
17. juli 1956. 



helt igennem sandhedskærlig, tilfor¬ 
ladelig og ægte, helstøbt personlig¬ 
hed, påhvisorddetikke kunne falde 
mig ind at tvivle." 

Så vidt Otto Vikings opfattelse af 
Elisabeth Klarer efter deres korte 
sammenkomst. Senere udviklede 
hendes beretning sig i bogstavelig¬ 
ste forstand, idet hun påstod at have 
haft kraftig nærkontakt og være ble¬ 
vet gravid med den skønne rum¬ 
mand. Hun fødte deres fælles kos¬ 
miske søn på Venus, hvor han blev 
efterladt. Hvad hans mere jordiske 
søskende og andre familiemedlem¬ 
mer siger om deres noget fjerne på¬ 
ståede slægtning, melder historien 
ikke noget om. 

I 1950'erne var en sådan beret¬ 
ning blot én blandt adskillige andre 
fra såkaldte kontaktpersoner, der i 
lighed med George Adamski slog 
deres folder i bøger og tidsskrifter og 
med foredragsturneer til det hungrige 
tallerkenfolk, som jeg såmænd også 
selv var en entusiastisk del af. 

Indrømmet, det er ikke en beret¬ 
ning, som man i dag vil fæstne sær¬ 
lig lid til. Men med bortgangen af 
sådanne personer forsvinder endnu 
en lille brik af den oprindelige ufo¬ 
historie på godt og ondt. □ 

Ole Henningsen 










